Source: http://www.spravy2014.6f.sk/SPRAVYz21.01.2014.htm
Timestamp: 2017-10-19 03:41:27+00:00

Document:
Kedy aspoň chvílu pride pani Zima?!
=>UTOROK 21.01.2014,meniny má VINCENT priezvisko: BARTEK <babkingulomet.6f.sk>č.18/2014<007,Y
PHNTO DŇA Thá januárová únava
Ráno a cez deň: mrholenie. Najvyššia teplota 8°C. Rýchlosť vetra 8 km/h. Po celý deň bude zamračené, dážď. Denná teplota sa bude pohybovať okolo 4 °C. Pocitová denná teplota okolo 5 °C.
Predpokladaný úhrn zrážok 1.7 mm
Večer a v noci: večer najskôr oblačno, neskôr v noci prevažne oblačno. Nočné teploty budú dosahovať 2 až 4 °C, priemerne 3 °C. Najnižšia teplota 0°C. Bude fúkať premenlivý severný až severovýchodný vietor rýchlosťou 4 až 11 km/h, nárazovo 18 km/h.. Predpokladaný úhrn zrážok 0.3 mm
Hromnice za 11 dní
Valentín za 23 dní
Veľká noc za 57 dní
JAR za 57 dní
Deň matiek za 69 dní
Deň otcov za 144 dní
LETO za 150 dní
JESEŇ za 244 dní
Halloween za 282 dní
Zima za 335 dní
Vianoce za 338 dní
Nový rok za 345 dní
Ak niekoho nemáte radi, tak sa mu vyhnite veľkým oblúkom. Zbytočne by ste sa vystresovali hlúpou hádkou a pokazili by ste si náladu. Zamerajte sa na svoje rodinné vzťahy, ktoré potrebujú vašu pozornosť, už dlhšie to máte nahnuté.
Už doobeda stretnete niekoho, kto vám dodá kus inšpirácie a ovplyvní vašu doterajšiu prácu. Konečne tak dostanete šancu posunúť sa oveľa ďalej, než ste dúfali. Nesnažte sa však hrať na tvrdohlavých egoistov, nie je vám to prirodzené a skutočne vám to netreba.
Niekto vás zrejme požiada o prekvapivú pomoc. Nepanikárte, zostaňte pokojní a skôr, ako budete súhlasiť, preberte si, ako veľmi vás táto pomoc ovplyvní. Nemali by ste urobiť nič, čo sa prieči vášmu svedomiu, vtedy máte plné právo povedať nie.
Ste naozaj veľmi chápaví a možno až priveľmi tolerantní. Ak si nedáte pozor ku komu všetkému ste milí, dočkáte sa sklamania. Prehodnoťte si poriadne, či svoju pozornosť venujete tomu, kto si to zaslúži, alebo sa potrebujete naozaj všetkým zavďačiť.
Zamerajte sa viac na rozvíjanie svojich schopností, aby ste sa mohli nielen v práci posunúť zas o stupienok vyššie. Celkom priaznivé obdobie vás čaká v oblasti financií, ak premýšľate nad kúpou nehnuteľnosti alebo inou väčšou investíciou, nemusíte sa ničoho obávať.
Ste pracovití a svedomití, no dajte si pozor, aby ste takýmto konaním na seba neuplietli bič. V istých chvíľach jednoducho treba zvoľniť tempo, lebo inak kvantita potlačí kvalitu a výsledok nepoteší nikoho. Vo vašom vzťahu by ste sa mali naučiť viac spoliehať aj sami na seba, nielen na vašu polovičku.
Bude to pekný deň a všetko vyjde tak, ako ste si to už včera naplánovali. Dariť sa bude aj medziľudským vzťahom, pretože vyriešite nezhody, ktoré vás veľmi ťažia na srdci. Hoďte už za hlavu všetky krivdy a užite si blízkych ľudí okolo seba.
Doobeda by vás mohla pochytiť únava, ale ak ju prekonáte, nielenže sa dočkáte úspechu, ale aj šťastia. Hviezdy vám totiž prajú viac ako inokedy, preto neváhajte prijať všetko, čo vám dnes príde do cesty.
V zamestnaní sa vám bude dariť, ale zapotíte sa v súkromnej oblasti. Dostanete sa do rodinného sporu, kde máte síce jasne vyhranený názor, ale nestretne sa s pochopením. Vyhnite sa však kriku a nátlaku, ak budete trpezlivo vysvetľovať všetky fakty, postupne im to dôjde.
Dnes vo vašom živote zavládne pokoj a harmónia, duševne prekvitáte a materiálne veci takisto berú smer, po akom ste túžili. Nebojte sa viac dôverovať svojmu osudu, hviezdy v tomto období stoja pri vás a mali by ste z toho vyťažiť čo najviac.
U. S. Steel chce od štátu v arbitráži 257 miliónov eur
Akcionári železiarní vyčíslili škody, ktoré im boli spôsobené od roku 2007 vysokými poplatkami. | 21. 1. 2014|
Na parkovisku Vodná sa pre EHMK už rok nedá otočiť
Nový výjazd urobí firma. Ale až keď jej poslanci odklepnú rozšírenie plateného parkovania. | 21. 1. 2014|
KVP sa obáva áut majiteľov novej lokality
Poslanci KVP nechcú, aby obyvatelia novej lokality v Myslave dopravne zaťažili ich cesty. | 21. 1. 2014|
Psychických problémov pribúda
Duševný stav ľudí ovplyvňujú finančná situácia a nefungujúce vzťahy. | 21. 1. 2014|
Krátenie pešej trasy z Magistrátu ku križovatke Trieda SNP – Toryská cez fontánu sa nevypláca. | 21. 1. 2014 |
Ocenili aj osobnosti mesta kultúry
Dvaja ocenení Krištáľovým krídlom 2013 za vedu, umenie, kultúru, šport, medicínu a hospodárstvo, sa podieľali na projekte EHMK. | 21. 1. 2014 |
Colníci predlžujú stránkové hodiny
Košickí colníci od včerajšieho dňa až do 27. januára predĺžili úradné hodiny. | 21. 1. 2014 |
Díleri pervitínu dostali podmienečné tresty
Súd v pondelok schválil dohody o vine a treste dvom košickým dílerom pervitínu. | 21. 1. 2014|
Policajti Okresného riaditeľstva PZ Košice-okolie vypátrali a z prečinu krádeže obvinili 18-ročného mladíka z obce Sady nad Torysou. | 21. 1. 2014 |
Ľudí na KVP vystrašilo nehasené vápno
Poriadne vystrašení zostali ľudia na Húskovej ulici na Sídlisku KVP, keď našli pri kontajneroch neznámu bielu látku. | 21. 1. 2014 |
Zlodeja z gymnázia nasnímali kamery
Napriek tomu, že už vo väčšine škôl namontovali kamerové systémy, zlodeji sú nepoučiteľní. | 21. 1. 2014 |
V Košiciach horela električka, nikto sa nezranil
Električka horela na konečnej zastávke na sídlisku Nad jazerom. Nikomu sa nič nestalo, škoda je 15-tisíc. | 20. 1. 2014 19:26 |
Po prepade sa bude mesiac liečiť
Asi mesiac sa bude liečiť 54-ročný muž, ktorého v nedeľu prepadli na Dopravnej ulici v Košiciach. | 20. 1. 2014 10:21 |
Zlodej si z domu odniesol peniaze
Peniaze si odniesol zlodej, ktorý sa vlámal do rodinného domu v obci Haniska v okrese Košice-okolie. | 20. 1. 2014 9:32 |
Klimatológ: V januári sa ešte ochladí, ale nie výrazne
Na Slovensku nebude podľa klimatológa Pavla Faška v januári prevládať typické zimné počasie.
V priebehu januára sa na Slovensku ochladí, no teploty nebudú také, na aké sme v tomto období zvyknutí. Nebude u nás prevládať typické zimné počasie, povedal pre agentúru SITA klimatológ Slovenského hydrometeorologického ústavu Pavel Faško.
V nížinách je zem teplá, aj keď nasneží, sneh sa po dopade na zem roztopí.
"Studený vzduch sa pre teplú zem či nezamrznuté vodné plochy bude otepľovať," vysvetlil.
Ochladenie by však bolo podľa neho vítané. Mnohé zvieratá či rastliny sú z netypicky zimného počasia totiž zmätené.
To, čo sa podľa Faška dialo od druhej polovice decembra a v prvých dvoch dekádach januára, je veľmi zvláštnym javom.
Rekordne teplo bolo na Slovensku podľa neho v nedeľu 19. januára, keď priemerná denná teplota neklesla pod 10 stupňov Celzia.
"Relatívne ochladenie je teda v tomto období normálne," uviedol. Ako dodal, síce by mali byť u nás mrazy, no ochladenie sa len priblíži k normálnemu stavu, aký poznáme v januári.
"Netvrdím, že vo februári typické zimné počasie nebude. V januári sa ochladí, ale nebude to ono," priblížil klimatológ.
Vzorové bločky v obchodoch ľudia ignorujú – keby som vedel ktorý genitálny mozog thakú nezmyselnú zbytočnú buzeráciu vymyslel, ihneď by mal padáka ešte aj klistýr na rozlúčku aby si nesťažoval že sme sa oň ho nepostarali! Odkedy platí zákon o DPH a registračných pokladniach a zrazu po 23 rokoch si negdo na niečo spomenie ako ftip je tho dobré nič viac, pobavili sme sa všetcia a teraz riešme už konečne problemy bežných ľudí a nie ARANYE
Vystavené bločky pri pokladniciach v obchodoch či priamo na vstupných dverách do predajní ľudí príliš nezaujímajú. Od Nového roka sú pritom obchodníci, ktorí tieto nové pravidlá nedodržiavajú, prísne pokutovaní daniarmi.
Na základe vystaveného bločku by si mal zákazník po novom preveriť, či bloček, ktorý mu bol vydaný, nie je falošný. Od začiatku tohto roka ukladá túto povinnosť obchodníkom novela zákona o používaní elektronickej registračnej pokladnice. Daniari by sa mali pri kontrole prevádzok zamerať na to, či je blok umiestnený na viditeľnom mieste a spĺňa všetky zákonom stanovené náležitosti.
Doterajšie skúsenosti pritom podľa analytika na prieskum trhu spoločnosti Terno Ľubomíra Drahovského ukazujú, že mnohí spotrebitelia si vôbec nekontrolujú jednotlivé položky na bločku, či im ich obchodník správne narátal. Už vôbec nie to, či bloček spĺňa všetky zákonom stanovené požiadavky. „Nevšimla som nikde, že by mal niekto vycapené bločky po predajni. Ani ma to veľmi netrápi,“ potvrdzuje jeho slová 26-ročná Iveta Franková z Bratislavy, ktorej sme sa na to pýtali v jednom z nákupných centier v hlavnom meste.
Podľa hovorkyne Finančnej správy Patrície Macíkovej to ľudia zistia dodatočne až vtedy, ak si chcú napríklad prihlásiť bloček do národnej bločkovej lotérie, no systém im vyhodí, že to nie je možné. „Od spustenia bločkovej lotérie evidujeme okolo 4 100 podnetov na preverenie nepoctivých podnikateľov,“ povedala Macíková.
Štát si od povinného vyvesovania bločkov v obchodoch sľubuje zlepšenie výberu dane z pridanej hodnoty. Ľudí, ktorí majú upozorňovať Finančnú správu na pochybenia obchodníkov, označil nedávno samotný minister financií Peter Kažimír ako novú posilu pre daniarov. Len na dani z registračných pokladníc momentálne štát stráca zhruba 150 miliónov eur ročne a spolu s DPH je to podľa odhadov Inštitútu finančnej politiky až 1,2 miliardy eur ročne.
Ak majitelia obchodov s potravinami, kaderníctva či reštaurácie nemajú vyvesený pokladničný bloček vo svojej prevádzke, môžu dostať pokutu od 50 do 330 eur. Bloček by mal byť v prevádzke na viditeľnom mieste, buď pri pokladnici, pri informáciách alebo priamo na vstupných dverách do predajne. Na bločkoch má byť zvýraznený daňový kód registračnej pokladnice, dátum a čas vydania bločku, zaplatená suma a logo ministerstva financií. Údaje na páske musia byť vytlačené tak, aby vydržali najmenej päť rokov.
„Podporujeme iniciatívy vedúce k zodpovednému podnikaniu na Slovensku. Pre zákazníkov sme v obchodoch umiestnili náš bloček i vzor bločku s popisom a údajmi, čo si zákazníci majú na doklade všímať. Pri väčších formátoch obchodov sú umiestnené v centre služieb zákazníkom, pri menších pri prvej pokladni alebo na vstupných dverách,“ hovorí Tomáš Ferenčák, marketingový špecialista Tesca. Ostatné veľké obchodné reťazce majú bločky vyvesené najmä pri pokladniciach. „Na všetkých pokladniciach Billa máme plagátik A4 s obrázkom vzorového bločku aj s vysvetlivkami k jednotlivým údajom,“ potvrdzuje Martina Kovacs, marketingová manažérka Billa Slovensko.
Podľa nášho prieskumu v bratislavských obchodoch v centre mesta sa ľudia na vyvesené bločky vôbec nepýtajú. „Vieme, že môžu prísť kontroly a nechceme platiť pokutu. No bežní ľudia nežiadajú, aby sme to mali vyvesené,“ hovorí brigádnička Daniela v jednej z predajní bižutérie. „Podľa nášho aktuálneho prieskumu na 112 predajniach z celkového počtu 125 sa na vzorový pokladničný doklad zákazníci pýtali v štyroch predajniach,“ dodal prokurista Dm drogerie markt Ľubomír Franta.
Všetky obchodné prevádzky musia od januára mať okrem pokladnice v predajni aj komunikačný kábel, ktorý prepojí registračnú kasu s počítačom. Daniari budú môcť takto efektívnejšie skontrolovať údaje fiškálnej pamäte z pokladnice, ktorá uchováva údaje o všetkých platbách. Kábel však netreba mať pri pokladniciach, ktoré sa k počítaču pripájajú bezdrôtovo. Od januára je tiež zakázané mať na predajnom mieste pokladnicu, ktorá nie je uvedená do prevádzky. Tým chce štát zabrániť vydávaniu falošných bločkov a podvodom s DPH.
Tisícky platiteľov DPH sa ešte nezaregistrovali na colných úradoch
Na colnom úrade sa musí zaregistrovať každý, kto vyrába alebo predáva tovar podliehajúci spotrebnej dani.
Od 1. januára tohto roka sú platitelia dane z pridanej hodnoty (DPH) povinní komunikovať s finančnou správou elektronicky.
Finančná správa (FS) ich preto vyzýva, aby sa prišli zaregistrovať na daňovom a colnom úrade a vyhli sa tak náporu tesne pred podaním daňového priznania.
"Kým na daňové úrady prišli dohody podpísať tisícky podnikateľov, colné úrady zvýšený záujem nezaznamenali," uviedla hovorkyňa FS Patrícia Macíková s tým, že z približne 3000 subjektov prišlo na colný úrad v Bratislave zatiaľ iba niekoľko stoviek.
Dohoda, ktorú podnikateľ podpísal s daňovým úradom, nestačí podľa Macíkovej na komunikáciu s colným úradom. Na ten sa musí prísť zaregistrovať každý, kto vyrába alebo predáva tovar podliehajúci spotrebnej dani, napríklad tabakové výrobky či alkohol.
Platitelia spotrebných daní musia podať daňové priznanie do 27. januára tohto roka.
Živnostníci si na vyššie penzie stále neodvádzajú
Prevažná väčšina živnostníkov na Slovensku naďalej platí minimálne sociálne odvody. V budúcnosti im tak hrozí, že dostanú nízky dôchodok.
Sociálna poisťovňa evidovala vlani v decembri vyše 180–tisíc živnostníkov, ktorí si platili odvody len z minimálneho vymeriavacieho základu.
Ak nedosiahne ani výšku životného minima, čo je momentálne necelých 200 eur, môžu spadnúť do sociálnej siete a skončiť na dávkach v hmotnej núdzi. Štát sa tak bude musieť postarať o ďalšie desaťtisíce chudobných.
Sociálna poisťovňa podľa jej hovorcu Petra Višvádera evidovala v decembri minulého roka vyše 180-tisíc živnostníkov, ktorí si platili odvody len z minimálneho vymeriavacieho základu, čiže v najmenšej možnej sume. Z celkového počtu 230-tisíc samostatne zárobkovo činných osôb je to takmer 80-percentný podiel. „Minimálne poistné sa však neskôr prejaví na minimálnom dôchodku,“ varuje Višváder.
O koľko si môže manžel na mňa znížiť daň?
Do polovice marca 2013 som bola na materskej dovolenke, v súčasnosti som na rodičovskej dovolenke. Keďže nemám iný príjem, môj manžel si na mňa chce uplatniť nezdaniteľnú časť základu dane.
Viem, že z nej musí odpočítať materskú dávku. Neviem však, akú sumu si má presne odpočítať. Materská dávka sa totiž vypláca mesačne pozadu, to znamená, že v januári som dostala materské ešte za december minulého roku. Má si manžel z nezdaniteľnej časti základu dane odpočítať aj dávku, ktorú som dostala v januári napriek tomu, že ide o príjem za rok 2012? Alebo si má odpočítať iba tie dávky, ktoré prináležia k tomuto roku? Čitateľka
Podľa § 11 zákona č. 595/2003 Z.z. o dani z príjmov v znení neskorších predpisov sa výška nezdaniteľnej časti základu dane na manželku odvíja od výšky základu dane daňovníka, ako aj od výšky vlastného príjmu manželky.
Za vlastný príjem manželky sa považuje príjem manželky znížený o zaplatené poistné a príspevky, ktoré manželka v príslušnom zdaňovacom období bola povinná z tohto príjmu zaplatiť; do vlastného príjmu manželky sa nezahŕňa zamestnanecká prémia, daňový bonus, zvýšenie dôchodku pre bezvládnosť, štátne sociálne dávky a štipendium poskytované študentovi, ktorý sa sústavne pripravuje na budúce povolanie. To znamená, že všetky ostatné druhy príjmov (aj keď sú od dane z príjmov oslobodené), sa zahrňujú do vlastného príjmu manželky.
Materské predstavuje nemocenskú dávku vyplácanú podľa zákona o sociálnom poistení, ktorá sa zahrňuje do vlastného príjmu manželky vo výške, ktorá jej bola v priebehu zdaňovacieho obdobia skutočne vyplatená, t.j. bez ohľadu na obdobie, za ktoré bola dávka vyplatená. Teda materské vyplatené v januári 2013 za december 2012 vstupuje do vlastného príjmu manželky za zdaňovacie obdobie 2013. Rodičovský príspevok ako štátna sociálna dávka sa do vlastného príjmu manželky nezahŕňa.
Pri uplatnení nezdaniteľnej časti základu dane na manželku musí ísť o manželku žijúcu s daňovníkom v domácnosti, ktorá sa v príslušnom zdaňovacom období starala o vyživované maloleté dieťa (do troch rokov veku, do šiestich rokov veku, ktoré má dlhodobo nepriaznivý zdravotný stav, alebo do šiestich rokov veku, ktoré je zverené do starostlivosti nahrádzajúcej starostlivosť rodičov, najdlhšie tri roky od právoplatnosti prvého rozhodnutia o zverení dieťaťa do starostlivosti tej istej oprávnenej osobe) žijúce s daňovníkom v domácnosti.
Odpovedala: Patrícia Macíková, hovorkyňa Finančnej správy.
Trend platenia najnižšieho poistného je u živnostníkov dlhodobý. Aj preto im vláda vlani zdvihla najnižší vymeriavací základ a percentá poistného. Na tento rok sú sociálne odvody stanovené v najnižšej sume 133,42 eura mesačne, medziročne sa zvýšili o viac ako tri eurá.
Podľa Violy Kromerovej zo Slovenského živnostenského zväzu sú pre mnohých živnostníkov aj minimálne odvody príliš vysoké. „Ak vláda stále hovorí o hospodárskej kríze, musí si uvedomiť, že tá sa dotýka aj živnostníkov. Z nízkych príjmov, ktoré majú, musia pritom celkovo ročne odviesť okolo šesťtisíc eur, čo sú naozaj veľké peniaze,“ zdôrazňuje.
Zároveň však Kromerová pripúšťa, že istá skupina živnostníkov by na odvodoch mohla platiť viac. „Zrejme sa správajú racionálne. Nemajú dnes totiž nijaké záruky, že za zaplatené odvody dostanú naozaj primeranú penziu,“ mieni. Podľa nej je konanie niektorých skupín pracujúcich len prirodzeným „zrkadlom“ ekonomickej situácie v štáte.
„Aké odvody majú stačiť, keď celá slovenská ekonomika stojí na nízkej cene práce? Aký vôbec máme prehľad, čo sa s našimi peniazmi deje v poisťovniach? Prečo štát platí tak málo za svojich poistencov? Prečo dovolil tak pokriviť trh práce, že živnostníkmi sú dnes aj notári, že lekári majú eseročky, že súkromníci platia zamestnancom oficiálne len minimálnu mzdu a ďalšie stovky im dávajú na ruku?“ pýta sa.
Podľa hovorcu ministerstva práce Michala Stušku aj súčasná situácia s platením odvodov dokazuje, že vlaňajšia úprava odvodového zaťaženia živnostníkov bola správna. „Aj pri minimálnych platbách poistného im budú vychádzať vyššie penzie, ako bez nej,“ hovorí. Pripomína však, že živnostníci si pomaly začínajú uvedomovať, že musia myslieť na zabezpečenie v dôchodku. „Predvlani si ich minimálne odvody platilo až 87 percent,“ porovnáva. Napriek tomu upozorňuje, že ani teraz platenie len najnižších odvodov nemusí zaručiť dôchodok nad hranicou životného minima.
Živnostníčka Mária Bullová z Banskej Bystrice by si rada platila vyššie sociálne odvody. „Mám však len maličký obchod s textilom a každý rok v ňom predávam menej a menej. Ľudia šetria a nenakupujú toľko ako kedysi,“ uvažuje. Keď poplatí všetky výdavky súvisiace s predajňou, zostane jej akurát na živobytie. „Som malý živnostník, tak platím minimálne odvody. Pri určovaní môjho dôchodku však nebude rozhodovať, že som pracovala čestne. Je to výsmech, keďže pracujem celý život. A aj z toho, čo som zatiaľ zaplatila štátu, dostanem na penziu len zlomok,“ uvádza.
Stavebného podnikateľa z Bratislavy, ktorý si neželá byť menovaný, dnes, naopak, mrzí, že na vlastnú starobu nemyslel skôr. „Pravda je, že za zlatých porevolučných čias stavebníctva som mal príjmy v státisícoch korún, no odviedol som z nich veľmi málo. Teraz som nútený pracovať aj v sedemdesiatke. A pre krízu mám málo roboty, takže žijem zo dňa na deň,“ priznáva.
Štát predal v aukcii dlhopisy za vyše pol miliardy eur
Štát si požičal na finančných trhoch ďalších vyše 500 miliónov eur. V pondelňajších aukciách pritom ponúkal investorom dlhopisy splatné v roku 2016 a v roku 2018.
V prvej aukcii bondov splatných v novembri 2016 si požičal 205,6 mil. eur, z toho 129,6 mil. eur od zahraničných investorov. Celkový dopyt v tejto aukcii bol však omnoho vyšší a dosiahol až 718,5 mil. eur. Len zahraniční investori pritom chceli nakúpiť slovenské cenné papiere za 314 mil. eur. Investori v tejto aukcii v priemere požadovali cenu 99,3141 %, výsledná predajná cena napokon v priemere predstavovala 99,5622 %.
V druhej aukcii štát ponúkol investorom bondy splatné v novembri 2018. Pri tejto dlhšej splatnosti bol záujem investorov mierne nižší, Agentúra pre riadenie dlhu a likvidity (ARDAL) však napokon predala týchto dlhopisov viac. Celkový dopyt totiž dosiahol 431,2 mil. eur, z čoho agentúra akceptovala 300 mil. eur. Viac ako polovica z tohto predaja putuje do portfólia zahraničných investorov v sume 153 mil. eur. Výsledná cena v tejto aukcii pritom dosiahla 1,3102 % p.a., pričom pôvodná požadovaná cena predstavovala 1,3360 % p.a.
Uvedené dve aukcie sú prvými domácimi aukciami slovenských štátnych cenných papierov v tomto roku. Štát však už stihol začiatkom januára predať jednu veľkú eurobondovú emisiu prostredníctvom syndikátu za 1,5 mld. eur. Pri tohtoročnej údajnej potrebe financovania dlhu na úrovni zhruba 6 mld. eur by to znamenalo, že už prvý mesiac sa štátnemu ARDAL-u podarilo zabezpečiť tretinu zdrojov potrebných na celý tento rok.
Z najvyššieho vymeriavacieho základu si vlani v decembri odvádzalo poistné len 615 živnostníkov. Zvyšných necelých 51-tisíc si platilo odvody v rozmedzí medzi minimálnym a maximálnym vymeriavacím základom, podľa príjmov z daňového priznania za predchádzajúci kalendárny rok.
Vláda pritom v blízkom čase plánuje zaviesť minimálny dôchodok, teda počíta s dorovnávaním nízkych penzií na určenú sumu. „V konečnom dôsledku sa tak na najnižšie penzie zrejme opäť poskladajú daňovníci. To nie je solidarita, to je len dôkaz, ako sa v tejto krajine vypláca podvádzať a klamať,“ myslí si ekonóm Pavol Kárász.
Kto ťahá sociálny systém?
Na Slovensku dnes žije asi 5,4 milióna občanov. Zamestnancov, ktorí si príjmy nemôžu „optimalizovať“ a v podstate tak držia verejné poistné systémy funkčné, je zhruba 1,75 milióna. No asi 40 percent z nich zamestnáva štátny a verejný sektor, čiže na ich mzdy opäť idú verejné peniaze. Vysoký je podiel ekonomicky neaktívneho obyvateľstva, teda dôchodcov, detí, nezamestnaných. Tí, ktorí odvádzajú najviac, solidárne prispievajú tým, čo nepracujú. Aj sami by však mali mať nárok na kvalitné služby zo strany štátu, ktorých sa im často nedostáva.
„Doterajší ekonomický vývoj bol u nás veľmi tvrdo podriadený liberálnym koncepciám. Firmy radšej prijímali živnostníkov, keďže im to znižovalo náklady. Štát bol voči týmto praktikám dlho veľmi tolerantný, až teraz pritvrdzuje, čo sa mnohým nepáči. Najbohatšia kategória ľudí s inými druhmi príjmov do poistných fondov prispieva minimálne,“ hovorí riaditeľ Ekonomického ústavu
Štát si vypýta dlžobu od desaťtisícov ľudí
Desaťtisíce ľudí žijú s dlžobou voči štátu a ani o tom nemusia vedieť. Ide o ľudí, ktorí začiatkom deväťdesiatych rokov minulého storočia neúspešne zhodnotili kupónovú knižku v rámci prvej vlny kupónovej privatizácie. Ostal im len účet s bezcennými akciami. Centrálny depozitár cenných papierov účty od roku 2009 spoplatnil. Štát ľudí vyzval, aby bezcenné akcie bezplatne vrátili, alebo si účty nechali, ale platili.
Teraz sa však ukazuje, že desaťtisíce ľudí si výzvu doteraz neprevzalo, napríklad z dôvodu presťahovania sa. Štát už zistil nové adresy dotknutých občanov a bude od nich žiadať dlžoby, ktoré sa môžu pohybovať aj okolo 50 eur. „Na faktúre budú aj nevyplatené záväzky z minulosti. Ľudia by ich mali čo najskôr vyplatiť, inak môžeme prikročiť k vymáhaniu dlžnej sumy,“ podotýka Martin Wiedermann z Centrálneho depozitára cenných papierov. Depozitár cez burzu ovláda štát.
Od roku 2009 bezcenné akcie vrátilo vyše 417-tisíc ľudí. Približne 230-tisíc občanov účty naďalej má, z toho je však niekoľko desiatok tisíc občanov, ktorých sa doteraz nepodarilo osloviť.
Pred voľbami v roku 2012 viacero strán sľubovalo, že v poplatkoch urobia zmeny. „Na prvom mieste je to najmä zmena v poplatkovej politike, aby nedochádzalo k zneužívaniu malých akcionárov a veľmi často aj dôchodcov požadovaním neúmerne vysokých poplatkov,“ podotkol vtedy Miroslav Šmál zo Smeru. Komplexné posúdenie a prijatie opatrení prisľúbili aj zástupcovia KDH, Mostu, SaS a SDKÚ. Dodnes sa v tom však nič nezmenilo.
Ľudia majú možnosť časť poplatkov získať od štátu naspäť. Ak totiž nechcené cenné papiere bezplatne prevedú na Fond národného majetku, dostanú naspäť poplatok za vedenie účtu za aktuálny rok aj za predchádzajúce dva roky.
Nechcené akcie možno prevádzať na štát na 185 pracoviskách Slovenskej pošty, či prostredníctvom obchodníka RM-S Market. Pri prevode na Fond národného majetku je však potrebné dať si pozor, či akcie naozaj nemajú reálnu hodnotu. Ľudia sa totiž nezbavujú iba bezcenných akcií, ale aj cenných papierov, ktorých hodnota je relatívne vysoká. Práve medzi také patria napríklad akcie Slovnaftu či dlhopis, ktorý bol náhradou za zrušenú druhú vlnu kupónovej privatizácie. Jeho cena je viac ako 450 eur.
Peniaze za dlhopis vypláca priamo fond, dlhopis je možné spolu s potrebnými formulármi poslať prostredníctvom pošty ako cenný list. Zoznam dodnes fungujúcich podnikov, ktoré boli v prvej vlne kupónovej privatizácie, by mal byť na všetkých poštách kde preberajú nechcené akcie. „Ľudia si tiež môžu overiť hodnotu akcií aj na bezplatnej telefonickej infolinke 0800 124 784,“ podotýka Miloslav Michalík zo spoločnosti Dlhopis o.c.p.
Je možné, že rok 2014 je posledným obdobím, keď sa ľudia môžu bezplatne zbaviť bezcenných akcií. Ustanovenie v predpisoch, ktoré prevod na štát umožňuje, totiž platí iba do 31. decembra aktuálneho roku.
SAV Milan Šikula. Ani samotný štát však podľa neho nejde vlastným občanom príkladom. Za vlastných poistencov odvádza do zdravotného systému málo, verejnými prostriedkami plytvá, nepotláča korupciu. „Averzii ľudí platiť štátu sa preto niet čo čudovať,“ mieni Šikula.
Podľa prezidenta Konfederácie odborových zväzov Jozef Kollára by vláda mala robiť také opatrenia, ktoré by túto situáciu zvrátili. teda nielen zvyšovať počet zamestnancov, ale aj zlepšovať ich postavenie, tlačiť na zvyšovanie miezd či robiť kroky, a to nielen represívne, ktoré by aj ostatných ekonomicky aktívnych ľudí prinútili „nešpekulovať“.
Keby štát rezignoval na sociálnu rolu, podľa Kollára by to rýchlo viedlo k sociálnym výbuchom. „No na druhej strane, o sociálnom štáte u nás už dnes naozaj ťažko hovoriť. Na sociálne zabezpečenie tu ide menej ako 18 percent HDP, pri európskom priemere až 27 percent. A nemožno hovoriť ani o žiadnych vysokých sociálnych dávkach, keďže vysoké sú len v porovnaní s veľmi nízkymi mzdami. Za súčasného stavu môžeme byť šťastní, že zatiaľ fungujeme bez vážnych sociálnych nepokojov. V Nemecku či vo Francúzsku by to určite malo iné dopady,“ uzatvára Kollár.
Monika Čambáliková: Na sociálny štát netreba rezignovať
Nie je fér, ak sa niektorí občania vedome snažia obchádzať platenie odvodov a špekulujú, že sa o nich na starobu štát aj tak postará, tvrdí sociologička SAV Monika Čambáliková.
Prečo väčšina živnostníkov platí odvody len z minima?
Hlavné dôvody sú asi dva. Prvým môže byť naozaj ich mizerný príjem. Stále sme v kríze, najmä malí a strední živnostníci zápasia o objednávky, majú sotva na pokrytie bežných životných nákladov. Pripúšťam však, že je tu aj, verím, že menšia, skupina živnostníkov, ktorí naschvál obchádzajú pravidlá, aby odviedli čo najmenej.
Nie je to nespravodlivé voči zamestnancom, ktorí si príjmy nemôžu „optimalizovať“?
Fér to od nich určite nie je. No je to aj signál, že strácajú dôveru v poistné systémy. Neveria, že z nich dostanú späť primerane tomu, koľko by do nich poctivo zaplatili. Žiaľ, v podstate majú pravdu. Čo sa týka dôchodkov, z prvého piliera sa vytráca zásluhovosť na úkor až nezdravej solidarity, druhý sa sústavne upravuje a je už jasné, že nenaplní očakávania. Vláda chce navyše zaviesť minimálny dôchodok, takže ľudia rozmýšľajú: ak budem mať toto minimum isté aj pri najnižších odvodoch, načo by som platil veľa, aby to dostali iní?
Prečo sme sa ocitli v tejto situácii?
Pretože všetky naše ponovembrové vlády verejné systémy rôznymi opatreniami iba oslabovali. Povnášali do nich rôzne pochybné individuálne schémy, liberálne prístupy, otvorili dvere súkromnému kapitálu, najbohatším dovoľujú neplatiť nič, no zároveň hojne z verejných prostriedkov čerpať. Zdeformoval sa pracovný trh, živnostníci robia na pozíciách zamestnancov, odvody často neplatia ani firmy, za svojich poistencov málo odvádza sám štát. Staré pravidlá dávno platiť prestali, nové sú chaotické, experimentálne, bez reálnej vízie budúcnosti.
Objavujú sa aj názory, že poistné systémy sú prežitok a každý sa má postarať sám o seba.
Naozaj dozrel čas, aby sme si zodpovedali základné otázky: V akej spoločnosti vlastne chceme žiť? Stavíme na to, že sa úspešní o seba postarajú sami? No kto sa postará o neúspešných? Starých, chorých, deti? Zrušíme verejné systémy, ktoré sú, mimochodom, obrovskými civilizačnými výdobytkami? Zmeníme preambulu ústavy, ktorá hovorí nielen o trhovom, ale aj sociálnom štáte?
Vaše odpovede?
Tvrdím, že za také čosi sme v novembri '89 nebojovali. Verejné systémy jednoznačne treba zachovať. V štátoch ako Švajčiarsko či Švédsko predsa stále fungujú dobre. Ľudia do nich prispievajú, pretože im veria. A dôverujú aj štátu, v ktorom sa milióny nestrácajú v korupcii či obrovských daňových únikoch. Málo si tiež uvedomujeme, že zrušenie sociálneho štátu by viedlo k obrovským sociálnym výbuchom. Čo by zomlelo aj tých, ktorí ho – akože – nepotrebujú.
Etikety pre náš a český trh sa môžu rozdeliť
Väčšie písmo nedovolí vždy dať na jeden obal texty v dvoch jazykoch.
Informácie na obaloch potravín sa majú koncom roka zväčšiť.
Údaje na obaloch potravín budú prehľadnejšie, písmo na nich bude čitateľnejšie. Pribudnú povinné informácie o krajine pôvodu potravín aj o alergénoch.
Spotrebitelia by tieto zmeny, ktoré presadil Brusel, mali zaregistrovať už 13. decembra.
Výrobcovia potravín majú poskytnúť informácie v ľahko čitateľnej forme a aj vo viacjazyčných verziách obalov.
„Všeobecne bude potrebné dodržiavať veľkosť 1,2 milimetra,“ hovorí o veľkosti písma Jarmila Halgašová z Potravinárskej komory Slovenska.
Detailné informácie o alergénoch budú na balených i nebalených potravinách, ako aj na jedlách v reštauráciách, hovorí Andrej Králik zo zastúpenia Európskej komisie u nás. Spotrebitelia by sa mali viac dozvedieť o krajine pôvodu bravčového mäsa, mäsa z oviec, husí a hydiny.
Z etikiet bude čítanka?
Aj keď začnú nové pravidlá platiť o niekoľko mesiacov, výrobcovia potravín už musia pripravovať nové etikety.
„Obaly a akékoľvek zmeny v označovaní výrobkov predstavujú pre potravinárov vysoké náklady, ktoré by sa mohli premietnuť do konečnej ceny,“ dopĺňa Halgašová.
Spoločnosť Hamé, ktorá vyrába paštéty a kečupy pre český aj slovenský trh, na zmenách obalov robí viac než rok. Vyše polovica výrobkov z jej portfólia už nové požiadavky spĺňa. Náklady na zmeny etikiet odhadla firma na milióny českých korún.
Dlhší čas sa pripravuje na zosúladenie obalov s požiadavkami nariadenia z Bruselu aj spoločnosť Kofola. Náklady na zmeny etikiet však zatiaľ podľa Michaely Pavlíkovej nevie odhadnúť.
Podľa marketingovej riaditeľky Hamé Marcely Mitáčkovej je už dnes informácií na obaloch dosť.
„Je pravda, že z niektorých etikiet sa môže stať trochu čítanka,“ hovorí. Dodáva, že v množstve detailných údajov by nemali zaniknúť fakty, ktoré sú pre zákazníka najdôležitejšie.
Iné verzie pre dva trhy
Hoci bude nová minimálna veľkosť písma menšia, ako pôvodne v Bruseli navrhovali, nedovolí pri všetkých výrobkoch, ktoré sú určené pre rôzne trhy, dať texty v niekoľkých jazykoch na jeden obal.
Problém to bude najmä pri menších potravinách.
„Pri niektorých výrobkoch musíme rozdeliť etikety na českú a slovenskú verziu. Nová veľkosť písma nedovolí pri všetkých výrobkoch umiestniť české i slovenské texty na jeden obal, čo znamená ďalšie náklady spojené so skladovými zásobami,“ vraví Petr Kopáček z firmy Hamé.
Pri niektorých nápojoch zvolí podobné riešenie s rozdelením etikiet pre rôzne trhy aj spoločnosť Kofola.
Hodnoty budú len orientačné
Výživové hodnoty v potravine môžu kolísať vplyvom pôdy, počasia a spracovania.
Na každom potravinárskom výrobku by mala byť tabuľka s výživovými hodnotami.
Na obaloch povinne údaje o energetickej hodnote, tukoch, nasýtených mastných kyselinách, sacharidoch, cukroch, bielkovinách a soli. Toto pravidlo Bruselu však začne platiť až v roku 2016.
„Výživové hodnoty si výrobcovia môžu určiť sami podľa dostupných tabuľkových hodnôt, ale môžu si ich dať stanoviť aj v laboratóriách,“ vysvetľuje Jarmila Halgašová z Potravinárskej komory Slovenska.
Výrobcovia si zväčša rátajú výživové hodnoty sami, tvrdí Anna Giertlová z Výskumného ústavu potravinárskeho, ktorý tieto služby poskytuje.
„Jednak preto, že nechcú zverejniť receptúru a aj preto, že údaje poskytujeme zadarmo prostredníctvom online potravinovej databázy,“ hovorí. Z databázy si môžu výrobcovia vziať hodnoty, ktoré použijú na výpočet.
Hodnoty zistené v laboratóriu sú presnejšie ako tie vypočítané, no pri opakovanej analýze sa môžu líšiť.
„Výživové hodnoty v potravine môžu významne kolísať vplyvom pôdy, klimatických podmienok a technologického spracovania,“ objasňuje Giertlová.
Údaje, ktoré nové nariadenie vyžaduje, by preto mali spotrebitelia brať ako orientačné.
Štát umelo znižuje dlh cez svoj podnik, ktorý si zobral 235-miliónový úver
Pôžička podniku predraží pre štát splácanie výstavby vodných diel Gabčíkovo a Žilina o dva milióny ročne.
Štátny podnik Vodohospodárska výstavba si vzal úver v bankách, aby splatil štátnu pôžičku.
Štátny podnik Vodohospodárska výstavba si v týždni medzi Vianocami a Silvestrom požičal od Tatra banky, VÚB banky a ČSOB 235 miliónov eur.
Z pohľadu firmy to bol úspech, bude platiť nižšie úroky a až do jari roka 2017 má odpustené splácanie istiny.
Potešiť to môže aj ministra financií, pretože vďaka tejto operácii verejný dlh formálne klesne, nie stúpne.
Realita je fakticky opačná. Štát zaplatí na úrokoch viac, jeho dlh neklesne a splácanie úveru navyše padne až na nasledujúcu vládu.
Do dlhu sa neráta
Štátny podnik, ktorý vznikol v roku 1953, patrí pod ministerstvo životného prostredia,
Generálnym riaditeľom podniku je Ladislav Lazár.
Hospodársky výsledok (2012): 2,18 milióna eur.
Výnosy: 120 miliónov eur.
Tržby: 113 mil. eur, 83 % z toho vďaka Gabčíkovu.
Základné imanie: 306 mil. eur.
Záväzky: 457 miliónov eur.
Počet zamestnancov: 224
Prevádzkuje: Vodné dielo Gabčíkovo, Malú vodnú elektráreň Dobrohošť, Vodné dielo Žilina
Funkcia: výroba a dodávka elektriny, riadenie vodohospodárskych a energetických činností, prevádzka vodných stavieb, dohľadu.
Hoci Vodohospodárska výstavba vlastní pre štát dôležité vodné diela Gabčíkovo a Žilina, jej dlh sa neráta do celkového zadlženia verejných financií. Tak je to totiž napísané v zákone o dlhovej brzde.
„Štátne podniky sú „mimo“ verejných financií a ich dlh nie je súčasťou oficiálneho verejného dlhu,“ povedal Ľudovít Ódor z Rady pre rozpočtovú zodpovednosť.
Keď si teda teraz podnik zobral od súkromných bánk úver a splatil z neho ministerstvu financií pôžičky na výstavbu Gabčíkova, dlh štátu mohol klesnúť.
Pretože štát dostal 235 miliónov eur od svojho podniku a nemusí si toľko požičať v budúcnosti.
V boji o to, aby sa dlh čím neskôr dostal cez hranice 55, respektíve 57 percent HDP, tak získali u ministra financií Petra Kažimíra k dobru nezanedbateľné tri desatiny percenta HDP.
Podniku veria
S tým, že ide len o skrývanie reálneho zadlženia, súhlasí aj analytik inštitútu INEKO Peter Goliaš.
„Ak by podnik nedokázal splácať dlh, aj tak by to musel zaplatiť štát. Preto je to typický príklad skrývania dlhov,“ dodal.
Možnosť, že by Vodohospodárska výstavba úver nesplácala, si ministerstvo financií nepripúšťa.
„Podnik splácal v súlade so zmluvou a neboli pochybnosti o tom, že by ju nebol schopný splácať,“ povedal hovorca ministerstva financií Radko Kuruc.
V roku 2012 bol podnik v pluse dva milióny eur, rok predtým vykázal stratu 5 miliónov.
Prečo si teda podnik vzal nový úver, keď mal pôžičku od štátu? Čas ho netlačil, pôvodnú pôžičku mohol splácať do roka 2021.
Podnik hovorí, že komerčné banky mu dali lepší úrok, ako mal dovtedy od štátu. „Úspora na úrokoch je 1,5 percenta ročne,“ tvrdí Vodohospodárska výstavba.
Preto aj ministerstvo životného prostredia, ktoré je podniku nadriadené, hovorí, že rozhodnutie požičať si od súkromných bánk schvaľuje.
Výhodnosť úveru vyzerá inak, keď sa úroky porovnajú s tým, za koľko si požičiava štát. Bankám bude podnik desať rokov platiť minimálne 2,55 percenta plus výšku sadzby Euribor, čo je v súčasnosti dokopy 3,05 percenta.
Úročenie desaťročných vládnych dlhopisov je však v súčasnosti len na úrovni okolo dvoch percent, na kratšiu dobu si štát požičiava ešte lacnejšie.
To znamená, že nové financovanie vlastne predraží peniaze, ktoré štát, respektíve jeho podnik vracia z úveru na výstavbu Gabčíkova, ročne o vyše dva milióny eur. Okrem toho za samotné poskytnutie úveru zaplatila Vodohospodárska výstavba vyše milióna eur.
Nezamestnanosť v decembri stagnovala nad 13 percentami
Oproti novembru 2013 sa miera evidovanej nezamestnanosti nezmenila. Pri medziročnom porovnaní poklesla o 0,94 percentuálneho bodu.
Miera evidovanej nezamestnanosti na Slovensku sa v poslednom mesiaci minulého roka medzimesačne nezmenila, zostala na úrovni 13,5 %.
Na pondelkovej tlačovej besede o tom informoval minister práce, sociálnych vecí a rodiny Ján Richter. Úrady práce evidovali ku koncu decembra 2013 celkovo 364 225 disponibilných nezamestnaných. Oproti novembru je to o osem ľudí menej.
Štatistiky pri medziročnom porovnaní ukazujú, že miera evidovanej nezamestnanosti bola v decembri 2013 o 0,94 percentuálneho bodu nižšia ako v rovnakom období roku 2012 a počet evidovaných nezamestnaných poklesol o 25 886 osôb.
Počty sa takmer nemenia
Celkový počet nezamestnaných dosiahol v decembri minulého roka 398 876 tisíc. Medzimesačne ide o pokles o 685 osôb, medziročne je to menej o 26 982 osôb.
Miera nezamestnanosti vypočítaná z celkového počtu nezamestnaných v decembri oproti novembru klesla o 0,03 percentuálneho bodu na 14,78 %. V medziročnom porovnaní sa znížila o 0,98 percentuálneho bodu.
Podľa Richtera počas vlaňajška trend znižovania počtu nezamestnaných dodržali, pričom v ňom chcú pokračovať aj v aktuálnom roku. Minister tvrdí, že uplynulom roku sa darilo znižovať počty nezamestnaných z rizikových kategórií.
Chcú sa priblížiť únii
Počet mladých nezamestnaných do 29 rokov uchádzajúcich sa o prácu od januára do decembra 2013 poklesol o približne 17 tisíc. Čísla majú byť nižšie aj v prípade nezamestnaných nad 50 rokov, z ktorých malo za 12 mesiacov vlaňajška z evidencie ubudnúť 4 tisíc. Z kategórie dlhodobo nezamestnaných sa podľa Richtera v minulom roku umiestnilo na trhu práce 48 333 osôb.
Premiér SR Robert Fico počas pondelkového kontrolného dňa na ministerstve práce uviedol, že výsledky nezamestnanosti za minulý rok sú lepšie, ako tomu bolo v roku 2011 za vlády Ivety Radičovej.
"V roku 2013 bol ročný rast reálneho HDP na Slovensku na úrovni okolo 0,6 percenta, napriek tomu môžem konštatovať, že miera evidovanej nezamestnanosti v roku 2013 bola nižšia ako v roku 2011 za pravicovej vlády, hoci v roku 2011 bol hospodársky rast 3,6 percenta," povedal premiér.
Predseda vlády tvrdí, že snahou je znížiť nezamestnanosť do roku 2016 na úroveň priemeru krajín eurozóny. Tá je aktuálne na úrovni 12,1 %. Podľa neho ide o realistický cieľ.
Počká na novú vládu
Podnik, ktorý vedie bývalý poslanec Smeru Ladislav Lazár, začne splácať istinu až po parlamentných voľbách. Prvú splátku má zaplatiť až koncom marca 2017.
Prvý rok zaplatí na splátkach 14 miliónov eur, postupne sa budú ročné splátky zvyšovať, v poslednom roku – 2023 to už bude 20 miliónov za rok.
Banky, ktoré pôžičku poskytli, odmietli komentovať, prečo dostal podnik taký netradične dlhý odklad splátok. Zvyčajne je odklad splátok kratší ako rok.
Vodohospodárska výstavba odloženie splácania dlhu odôvodňuje tým, že teraz musí investovať na generálne opravy dolných vrát na Vodnom diele Gabčíkovo.
„Ide o mimoriadnu investíciu, ktorá sa vyskytla prvýkrát za 20 rokov fungovania diela,“ hovorí podnik. Oprava by mala stáť 60 miliónov eur.
Gabčíkovo by mohli predať v exekúcii
Vodné dielo nie je priamo založené v prospech bánk. Ak by však štátny podnik nesplácal úver, mohli by Gabčíkovo exekvovať.
Najväčšiu hodnotu z majetku štátneho podniku Vodohospodárskej výstavby má Vodné dielo Gabčíkovo. Podnik ho vlastní, prevádzkujú ho však Slovenské elektrárne.
Výnosy, ktoré získajú z výroby a predaja elektriny, si medzi sebou delia. Vodohospodárska výstavba dostáva 65 percent výnosov, elektrárne zvyšok.
Vodné dielo nezaložili
Práve na prefinancovanie Vodného diela Gabčíkovo a Vodného diela Žilina si Vodohospodárska výstavba v rokoch 2002 a 2006 požičala od štátu vyše 420 miliónov eur.
Túto pôžičku teraz podnik splatil novým úverom od bánk. „Poskytli úver bez nutnosti založenia Vodného diela Gabčíkovo a Vodného diela Žilina,“ hovorí podnik.
Čo by sa však dialo s vodnými dielami, ak by Vodohospodársky podnik nezvládal splácať 235–miliónový úver?
„V prípade neplnenia zmluvy by mohli banky stanoviť okamžitú splatnosť úveru, pokiaľ by firma úver nesplatila, môžu pristúpiť k exekúcii na jej majetok, takže aj Gabčíkovo či Žilinu,“ hovorí právnik Karol Šiška, partner Šiška& Partners.
Exekúcia môže ísť rýchlo
Celá exekúcia môže prebehnúť rýchlo. Vodohospodárska výstavba totiž s Tatra bankou, VÚB a ČSOB uzatvorila notársku zápisnicu.
„Tá je priamo exekučným titulom a v prípade omeškania so splatením úveru banka nemusí dlh vymáhať zdĺhavo súdnou cestou, ale ide priamo za exekútorom,“ hovorí právnik Vladimír Kordoš z bnt attorneys-at-law.
Práve v tomto vidí riziká. Cez exekúciu sa totiž bude dať siahnuť na celý majetok Vodohospodárskej výstavby. To sa podľa neho môže využiť napríklad na skrytú privatizáciu.
Je však veľmi nepravdepodobné, že by štát pripustil predaj Vodného diela Gabčíkovo.
Práve to môže byť dôvod, prečo banky poskytli Vodohospodárskej výstavbe taký vysoký úver za nízky úrok, aj keď v zmluve píšu, že „hodnota majetku dlžníka je nižšia ako hodnota jeho záväzkov.“
Ak by bol problém, štát by s najväčšou pravdepodobnosťou zasiahol, aby o Vodné dielo Gabčíkovo neprišiel. Aj keď dnes ministerstvo financií hovorí, že „na predmetný úver nebola poskytnutá štátna záruka“.
Vyššie platy v školách by samosprávy nemali zruinovať
Učitelia i nepedagogickí zamestnanci škôl by si mali prilepšiť, ale či sa zvýšenie platov prejaví na výplate za január na každej škole, je zatiaľ otázne.
So zvyšovaním platov ráta štátny rozpočet, časť financií na vyššie mzdy najmä pre nepedagogických zamestnancov v materských školách, v školských jedálňach či kluboch by mali vykryť zo svojich rozpočtov samosprávy. Podľa predsedu Združenia miest a obcí Jozefa Dvonča je predčasné hovoriť, či na to budú mať, pretože obce financie ešte preratúvajú.
„Nevylučujem, že niektoré obce so zvyšovaním platov môžu mať problém, ale v každom prípade sa budú snažiť zvýšenie platov vykryť,“ povedal Dvonč. Každá obec sa podľa neho bude snažiť splniť to, k čomu sa aj Združenie miest a obcí Slovenska pri kolektívnom vyjednávaní zaviazalo. Na dofinancovanie zvýšených platov sa majú totiž samosprávy podieľať celkovou sumou 28 miliónov eur. Tarifné platy učiteľov sa majú zvyšovať o päť percent. Mzdy učiteľov a odborných zamestnancov škôl by mali narásť v priemere o 42 eur, nepedagogickí zamestnanci si majú polepšiť o 16 eur. Plat začínajúceho učiteľa by mal stúpnuť o 27 eur na približne 570 eur.
Problém s vyššími výdavkami môžu mať podľa Dvonča najmä menšie obce, kde majú školy s menším počtom žiakov. Ak nebudú mať na zvyšovanie platov dosť peňazí, prejaviť sa to môže rôzne. Aj vlani zvyšovanie platov nútilo niektoré školy a obce k väčšiemu šetreniu. Na niektorých školách sa zvyšovanie platov učiteľov prejavilo tak, že kým tarifné platy sa zvýšili, uberalo sa z pohyblivej zložky mzdy, prípadne sa prepúšťalo.
Tento rok by však zvyšovanie platov malo byť lepšie zabezpečené. Rozpočty samospráv by si mali polepšiť o vyšší podiel dane z príjmu fyzických osôb. Navyše rezort financií v rozpočte na tento rok vyčlenil rezervu vo výške 34,5 milióna eur pre potreby kolektívneho vyjednávania, približne 30 miliónov eur z nej by malo ísť práve samosprávam.
Starosta obce, ktorý si neželal byť menovaný, hovorí, že s výdavkami na vyššie mzdy by tento rok nemali mať problém. „Budeme sa snažiť vykryť všetky zvýšené mzdy, problém zatiaľ nevidím,“ povedal starosta.
V obciach, kde majú školy s malým počtom žiakov, však majú väčší problém. Starosta obce Oľšov v okrese Sabinov hovorí, že školu budú dofinancovávať zo svojho rozpočtu ešte pol roka. „Od septembra škola pre malý počet žiakov končí,“ tvrdí starosta Pavol Hovančík. Prevádzka školy s deviatimi žiakmi je pre obec neudržateľná, najmä keď detí v obci nepribúda. V budove školy je zároveň materská škola a tú si obec ponechá. „Je tam len poldenná prevádzka, jedna učiteľka a zvýšenie mzdy sa dá vykryť,“ dodáva starosta. Čo bude s priestormi školy, zatiaľ nevie, v obci sa uvažuje o tom, že by ju prenajali.
Štát zreguluje bankám ďalšie poplatky
Ministerstvo financií navrhuje zakázať finančný domom pýtať peniaze od ľudí v prípade zrušenia účtu v banke. Pri odchode klienta k lacnejšej konkurencii banky tiež budú musieť zadarmo preniesť všetky realizované platby.
„Pod presun účtu sa okrem presunu trvalých príkazov na úhradu, trvalých príkazov na inkaso, súhlasov platiteľa s inkasom a platobných príkazov na úhradu radí aj zrušenie platobného účtu u jedného a otvorenie u druhého poskytovateľa platobných služieb,“ povedala hovorkyňa ministerstva financií Alexandra Gogová. Nový účet bude mať rovnaké nastavenia ako pôvodný.
„Banka nebude môcť požadovať poplatok za akýkoľvek úkon súvisiaci s presunom účtu, a to vrátane jeho zatvorenia. Pre spotrebiteľa tak bude táto služba zadarmo,“ pokračovala Gogová.
„V niektorých bankách sa objavujú poplatky za zrušenie účtu do jedného roka, trvalých príkazov, inkás a platobnej karty. Zakázanie týchto poplatkov tak zjednoduší prechod k lacnejšej konkurencii a zvýši tlak na znižovanie bankových poplatkov,“ zhodnotil Maroš Ovčarik, výkonný riaditeľ spoločnosti Finančná Hitparáda.
V optimálnom prípade tak ľudia môžu ušetriť až desiatky eur. Na zlepšenie porovnávania bankových poplatkov ministerstvo financií navrhuje zaviesť jednotnú formu bankových cenníkov. V ročných či mesačných výpisoch tiež budú musieť byť rozpísané všetky zaplatené poplatky.
Rezort financií už bankám prikázal zrušiť poplatky za vedenie úverových účtov, na čom získali ľudia so spotrebných úvermi či hypotékami.
Materskú môžete poberať aj dlhšie: Kedy vás sociálka eviduje ako osamelú matku?
Ak vám osoba žijúca v spoločnej domácnosti neprispieva do rozpočtu, ste považovaná za osamelú matku (ilustračné foto).
Sociálna poisťovňa (SP) zaznamenala zvýšený počet matiek žiadajúcich o predĺženie poberania dávky materské z 34 na 37 týždňov z dôvodu osamelosti.
V tejto súvislosti upozorňuje, že matka, ktorá nie je vydatá, avšak žije s otcom dieťaťa, sa nepovažuje za osamelú. Taktiež sa za osamelú matku nepovažuje matka, ktorá žije v domácnosti s inou fyzickou osobou (napr. s rodičom) a táto fyzická osoba uhrádza náklady spojené so starostlivosťou o dieťa.
Do týchto nákladov patrí napríklad úhrada za nájomné a iné úhrady spojené s domácnosťou. Matka, ktorá žije v domácnosti s inou fyzickou osobou a táto osoba neuhrádza náklady spojené s domácnosťou, sa za osamelú považuje.
Osamelá matka preukazuje osamelosť čestným vyhlásením, v ktorom okrem dôvodu osamelosti podpíše aj právnu zodpovednosť za nepravdivé vyhlásenie. K čestnému vyhláseniu priloží fotokópiu dokladu o dôvode osamelosti (napr. úmrtný list manžela alebo rozhodnutie súdu o rozvode), ak takýto doklad má. Ak pobočka Sociálnej poisťovne zistí, že informácie v čestnom vyhlásení nie sú pravdivé, materské vyplatí len do konca 34. týždňa od vzniku nároku na materské.
Sociálna poisťovňa môže tiež odňať výplatu materského, ak sa preukáže nesplnenie podmienky osamelosti v období od začiatku 35. týždňa do konca 37. týždňa poberania dávky materské. TASR informoval hovorca Sociálnej poisťovne Peter Višváder.
Invalidný dôchodok sa zvyšil o 7,80 eura. Niektorí penzisti nevedia, že je iný ako starobný
Viacero dôchodcov sa sťažuje, že nemá zvýšenú penziu o rovnakú sumu. Rozdiel je však v tom, či ide o invalidný, či o starobný dôchodok.
Invalidný dôchodok považovaný za starobný dôchodok sa zvýšil o 7,80 eura.
Invalidný dôchodok stúpol o 7,8 eura
Starobný dôchodok navýšili o 8,8 eura, preto sú niektorí penzisti nespokojní
Zvyšovanie vychádza z valorizácie
Na Sociálnu poisťovňu sa v súvislosti s valorizáciou dôchodkov od 1. januára 2014 obracajú poberatelia invalidného dôchodku, ktorý sa považuje za starobný dôchodok, s otázkou, prečo sa ich dôchodok zvýšil o 7,80 eura, a nie o 8,80 eura ako starobný dôchodok.
Podľa platných právnych predpisov sa invalidný dôchodok považovaný za starobný dôchodok od 1. januára 2014 zvyšuje rovnako ako invalidný dôchodok.
Znamená to, že invalidný dôchodok považovaný za starobný dôchodok priznaný z dôvodu poklesu schopnosti vykonávať zárobkovú činnosť o viac ako 70 percent sa zvyšuje o 7,80 eura a invalidný dôchodok považovaný za starobný dôchodok priznaný z dôvodu poklesu schopnosti vykonávať zárobkovú činnosť najviac o 70 percent o 4,50 eura.
Ak sú tieto dôchodky vyplácané v sume jednej polovice z dôvodu súčasného vyplácania iného dôchodku, zvyšujú sa o 2,80 eura alebo o 1,80 eura.
Platné právne predpisy pri stanovení spôsobu valorizácie v týchto prípadoch vychádzajú predovšetkým zo skutočnosti, že invalidný dôchodok sa iba považuje za starobný dôchodok, čo neznamená, že sa zmenil na starobný dôchodok.
Za starobný dôchodok sa iba považuje, pretože sa vypláca zo základného fondu starobného poistenia, informoval Peter Višváder, hovorca Sociálnej poisťovne.
Fico predstavil plán: Nezamestnanosť do roku 2016 znížiť na úroveň krajín eurozóny
Premiér Robert Fico (vľavo) a minister práce Ján Richter.
Jedným zo strategických cieľov vlády a Smeru je do roku 2016 znížiť nezamestnanosť v SR na úroveň priemeru krajín eurozóny.
"Máme jasný cieľ znížiť nezamestnanosť na Slovensku do roku 2016 na mieru, akou je priemer v krajinách eurozóny. Druhý základný cieľ, ktorý sme si postavili, je pokračovať vo zvyšovaní minimálnej mzdy a vytvárať všetky predpoklady na rast miezd v súkromnom aj verejnom sektore," priblížil premiér Robert Fico. Tretím cieľom podľa premiéra bude hľadanie zdrojov pre uvedené dva významné strategické ciele, a to cez zvýšený boj s daňovými únikmi a cez zvýšený výber daní.
Pripomenul, že dnes sa priemer nezamestnanosti v krajinách eurozóny pohybuje na úrovni okolo 12 až 12,1 %, na Slovensku bola v decembri 2013 miera nezamestnanosti na úrovni 13,5 %. "Cieľ ísť na úroveň priemeru krajín eurozóny vnímame ako realistický. Určite nás k tomuto cieľu dovedú aj ďalšie projekty, na ktoré Ministerstvo práce, sociálnych vecí a rodiny SR v danom okamihu pristupuje," konštatoval.
Pre mladých ľudí do 29 rokov sa podľa jeho slov podarilo vytvoriť 12-tisíc nových pracovných miest za sumu 70 miliónov eur. "Ide o peniaze, ktoré sme získali realokáciou v rámci európskych fondov," podčiarkol. O projekt zamestnávania mladých, v ktorom štát zamestnávateľovi prepláca počas jedného roka minimálnu mzdu a odvody za zamestnanca, je podľa premiéra "veľký záujem".
120 TISÍC PRACUJÚCICH PENZISTOF ZA MESIAC BY MALO 120 TISÍC MLADÝCH ĽUDÍ ROBOTU
Primátorku Čiernej nad Tisou obžalovali z podvodu
Pre sfalšovanú zápisnicu malo mesto prísť o podiel v mestskej firme. Marta Vozáriková tvrdí, že je nevinná.
KOŠICE. Sudca Okresného súdu Košice I má na stole prípad, v ktorom jeden muž a tri ženy čelia obvineniu z obzvlášť závažného zločinu podvodu formou spolupáchateľstva.
Jednou zo žien je primátorka mesta Čierna nad Tisou Marta Vozáriková (42), druhou poslankyňa mestského zastupiteľstva Soňa Brázdová (57).
Z dvoch doteraz naplánovaných pojednávaní sa neuskutočnilo ani jedno. Prvé vlani v novembri, druhé tento týždeň.
O odročenie požiadala jedna z obhajkýň, ktorá mala kolíziu s iným prípadom. Súd určil nový termín na marec.
Aktívny konateľ
V kauze ide o podozrivý vstup nových spoločníkov do Mestského podniku skužieb (MSP) Čiernej nad Tisou.
O vzniku eseročky rozhodlo mestské zastupiteľstvo v apríli 2004 a k jej zápisu do Obchodného registra došlo o tri mesiace neskôr.
Funkciu valného zhromaždenia vykonávalo 9-členné mestské zastupiteľstvo, konateľom sa stal Peter Brázda (59). Majetok spoločnosti bol 1,3 milióna eur.
Keď sa začiatkom roka 2009 dostal MSP do ekonomických problémov, poslankyňa Brázdová navrhla kolegom kapitálový vstup do spoločnosti.
Hoci na jednom z nasledujúcich valných zhromaždení došlo k odsúhlaseniu pristúpenia konateľa a šiestich poslancov za spoločníkov MSP, k samotnej realizácii ich vstupu nedošlo.
Napriek tomu podal Brázda v marci 2011 na Okresnom súde Košice I návrh na zápis zmeny v Obchodnom registri.
Ako nových spoločníkov MSP žiadal zapísať seba (s vkladom 2 000 eur) a manželku Soňu (4 000 eur). Okrem toho navrhol navýšiť základné imanie spoločnosti na takmer 14–tisíc eur.
Podľa znenia obvinenia Brázda pripojil k návrhom sfalšovanú zápisnicu zo zasadnutia valného zhromaždenia MPS z februára 2009.
V nej bolo v rozpore s reálnym stavom zaznamenané, že všetci 9 poslanci mestského zastupiteľstva schválili pristúpenie Brázdu i jeho manželky ako nových spoločníkov MPS.
Podľa výšky vkladu mal ich podiel na základnom imaní predstavovať 14,3, resp. 28,7 percenta.
Zápisnica obsahovala aj údaj o navýšení imania eseročky z 8 na 14–tisíc eur.
Ženy sa podpisovali
Zápisnicu z valného zhromaždenia na požiadanie Brázdu podpísala a svoj podpis notársky overila administratívna pracovníčka MPS Gabriela Nagyová (54).
Podľa znenia obvinenia v rozpore so skutočným stavom potvrdila, že priebeh valného zhromaždenia zapisovala ako zapisovateľka.
Brázda k návrhu na zápis zmeny pripojil úplné znenie spoločenskej zmluvy MPS z februára 2011.
Tá už obsahovala spomínané zmeny v osobách nových spoločníkov, vyplývajúce zo sfalšovania zápisnice zasadnutia valného zhromaždenia.
Kaliňák: Reforma ESO priniesla vlani úsporu 130 miliónov eur
Na Okresnom úrade v Galante v pondelok otvorili klientske centrum, ktoré vzniklo v rámci reformy štátnej správy ESO. Občania tu budú môcť na jednom mieste vybaviť agendu z oblasti živnostenského podnikania, dopravného inšpektorátu, odboru cestnej dopravy a pozemných komunikácií, životného prostredia, pozemkového a lesného odboru i osvedčovania listín.
Premiér Robert Fico (vľavo) s ministrom vnútra Robertom Kaliňákom.
V rámci reformy ESO bude v ďalších okresných mestách vybudovaných 89 takýchto centier. Podľa slov ministra vnútra SR Roberta Kaliňáka (Smer) má byť väčšina z nich otvorená ešte v tomto roku. Pilotné klientske centrum bolo spustené v novembri minulého roka v Nitre.
Podľa premiéra Roberta Fica (Smer) reforma ESO zefektívni štátnu správu a prinesie nemalé finančné úspory. My predpokladáme, že pokiaľ bude dokončená, prinesie do štátneho rozpočtu 700 miliónov eur na úsporách, čo je obrovská suma. Aj to, že sa toto rozhodnutie urobilo tu v Galante, má svoje úspory. Len na zriadení tohto klientskeho centra a tým, že sa posťahovali rôzne miestne úrady do jednej budovy, ročne budeme šetriť 40-tisíc eur. Ak to vynásobíme všetkými okresmi, ktoré na Slovensku máme, tak sa dostávame k obrovským peniazom, skonštatoval Fico.
Minister vnútra zdôraznil, že v roku 2013 sa v rámci reformy ESO podarilo usporiť 130 miliónov eur. Väčšina z týchto peňazí sú štrukturálne zmeny, ktoré sa prenášajú každý rok. A verím, že takýmto spôsobom uvedené číslo nielen dosiahneme, ale že ho dokážeme naozaj zásadným spôsobom aj prekročiť a záverečné zúčtovanie reformy ESO bude v roku 2016 úspešné, povedal.
Ako zároveň pripomenul, druhou výhodou reformy je okrem úspor aj zjednodušenie komunikácie občanov s úradmi. K tomu prispeje aj postupná elektronizácia služieb a agendy, ktorá spadá pod rezort vnútra. Namiesto hodín a dní, kedy si museli vyberať ľudia dovolenky, sa čas na vybavovanie úradných záležitostí podstatne skráti a mnohé z nich si ľudia budú môcť vybaviť priamo zo svojho domova, povedal Kaliňák.
Ďalšie klientské centrá by sa mali otvoriť v tomto roku
Minister verí, že väčšinu z 89 plánovaných klientskych centier sa podarí otvoriť ešte v tomto roku. Zvyšné na budúci rok. Narážame aj na niektoré problémy. V minulosti boli mnohé štátne budovy prevedené na mestá. Tie, čo si ich zachovali, nám ochotne dávajú budovy naspäť. Ale mnohé samosprávy ich predali, takže sú mestá, kde sme absolútne bez štátnej budovy. Musíme to teraz riešiť, ale vydáme zo seba maximum, aby čo najskôr boli tieto klientske centrá zriadené, skonštatoval Kaliňák.
Podľa Fica by po dokončení reformy ESO mala byť v regiónoch efektívna štátna správa a silné okresné úrady. Nikomu nechýbajú ani všeobecné, ani špecializované krajské úrady, ktoré sme zrušili. Teraz rôzne roztrúsené špecializované úrady na miestnej úrovni zase dávame dohromady a vytvárame silné okresné úrady. Chceme, aby okresný úrad bol najsilnejším reprezentantom štátu na území okresu. O to nám išlo a ja verím, že takto sa celá reforma ESO aj skončí, dodal Fico.
Spoločenskú zmluvu okrem neho u notára ako nová spoločníčka overila i jeho manželka. Ako poslankyňa však musela vedieť, že mestskí poslanci takéto zmeny nikdy neschválili.
Účasť primátorky na údajnom podvode mala spočívať v tom, že novú spoločenskú zmluvu ako zástupca spoločníka, teda mesta podpísala a potom svojím podpisom overila aj u notára.
Ako bývalá poslankyňa však musela vedieť, že poslanci vykonávajúci funkciu valného zhromaždenia deklarované zmeny nikdy neschválili.
Na základe Brázdom predloženého návrhu Okresný súd Košice I v marci 2011 zmeny v orgánoch MPS vykonal.
Mestu Čierna nad Tisou, ktoré bolo dovtedy jediným spoločníkom eseročky, vznikla škoda 401–tisíc eur.
Predstavovali stratu 43-percentného podielu, ktorý údajným podvodným spôsobom získali noví spoločníci.
Hrozí im 15 rokov
Primátorka Vozáriková a úradníčka Nagyová v rámci vyšetrovania vypovedať odmietli. Brázdovci obvinenia popreli s tvrdením, že na zasadnutí valného zhromaždenia vo februári 2009 bol vstup konateľa a šiestich poslancov ako spoločníkov schválený, no piati si to neskôr rozmysleli.
Preto do MSP kapitálovo vstúpili iba oni dvaja. Nikdy vraj nemali záujem sa obohatiť. Naopak, svojím konaním chceli zachrániť mestský majetok a pracovné miesta.
Primátorka Marta Vozáriková pre Korzár stručne reagovala slovami: „Som nevinná. Žiadny majetok z mesta nikto nezobral. Je to vykonštruované. Dokážeme pred súdom, že sme nevinní.“
Podľa polície čosi iné tvrdia viacerí svedkovia, najmä poslanci, ale aj listinné dôkazy.
V prípade, že budú mať na súde väčšiu váhu a z obvinených sa stanú odsúdení, hrozí im 10 až 15 rokov väzenia. Voleným zástupcom mesta aj automatická strata funkcie.
Prezident Gašparovič daroval staré počítače obci aj nadácii svojej manželky
Notebooky, počítače a tlačiarne kupovala kancelária prezidenta medzi rokmi 2007 a 2010 za vyše 12-tisíc eur.
Niekoľko starých notebookov, počítačov a tlačiarní sa rozhodol darovať prezident Ivan Gašparovič obci Demandice, Bratislavskému spolku nedoslýchavých aj nadácii svojej manželky.
Techniku pred rokmi kúpila kancelária prezidenta za viac ako 12-tisíc eur.
Vyplýva to z darovacích zmlúv zverejnených v centrálnom registri zmlúv.
Najviac zariadení dostala Slovenská nadácia Silvie Gašparovičovej. Kancelária prezidenta jej darovala štyri notebooky, dva počítače a tlačiareň, ktoré kupovali medzi rokmi 2007 a 2010.
Ich hodnota vtedy bola približne 8 200 eur. Nadácia sa v zmluve zaviazala, že dar použije na podporu vzdelávania pre všetkých.
Bratislavský spolok nedoslýchavých od prezidenta dostal notebook z roku 2008, ktorý v tom čase stál približne 1 700 eur. Spolok chce vďaka notebooku vytvárať nedoslýchavým občanom podmienky na ich primeranú spoločenskú sebarealizáciu.
Obci Demandice daroval prezident dva počítače a dve tlačiarne z roku 2007 s obstarávacou cenou zhruba 2 367 eur. Starosta Demandíc sa zaviazal, že dar použije na zabezpečenie materiálno-technického vybavenia obce.
Borecov návrh spotrebiteľov účinne neochráni, tvrdí Žitňanská
Miroslav Beblavý a Lucia Žitňanská žiadajú stiahnuť návrh zákona o spotrebiteľskom rozhodcovskom konaní.
Návrh zákona o spotrebiteľskom rozhodcovskom konaní, ktorý má riešiť problematiku rozhodcovského konania v spotrebiteľských sporoch, sa podľa nezaradených poslancov Lucie Žitňanskej a Miroslava Beblavého minie účinkom.
Jeho efekt bude pre ochranu spotrebiteľa minimálny a náklady na jeho realizáciu zbytočne vysoké, tvrdia.
Opoziční poslanci žiadajú návrh zákona stiahnuť a agendu spotrebiteľských sporov vylúčiť z pôsobností rozhodcovských súdov úplne.
Súdy ako satelity nebankoviek
"Rozhodcovské súdy sú často len satelitmi nebankových subjektov, pre ochranu práv spotrebiteľov poskytujú nízky štandard a svojimi verdiktmi dostávajú do neriešiteľných situácií množstvo ľudí," tvrdí Žitňanská.
Dodala, že ministerstvo si v predloženom zákone predsavzalo činnosť nebankoviek regulovať, hoci už v súčasnosti nedokáže riadne vykonávať štátny dohľad nad exekútormi, znalcami, správcami a pod.
Beblavý pripomenul, že minulý týždeň spolu so Žitňanskou predložili Národnej rade balík troch zákonov, ktorý má prispieť k tomu, aby sa uzatvárali férovejšie spotrebiteľské zmluvy, prebiehalo férovejšie rozhodovanie o vyrovnaní vzniknutých pohľadávok a aby bolo férovejšie aj samotné vymáhanie pohľadávok exekútormi.
"Riešime v nich aj rovnaký problém ako ministerstvo, zvolili sme však efektívnejší spôsob. Podľa nášho návrhu nebudú môcť nebankové subjekty obchádzať všeobecný súd tým, že spotrebiteľovi vnútia ustanovenia, podľa ktorých spory rozhoduje často blízky subjekt rozhodcovský súd," uviedol Beblavý.
Všeobecné súdy podľa neho poskytujú neporovnateľne vyšší štandard ochrany práv spotrebiteľov.
"Pokiaľ získa podporu náš návrh, nebude sa môcť pred exekútora dostať pohľadávka, ktorej nebude predchádzať rozhodnutie všeobecného súdu," vyhlásil Beblavý.
Rezort vidí neodbornosť
Návrh Beblavého a Žitňanskej považuje ministerstvo za nesystémový a neodborný.
Rezort trvá na tom, že jeho návrh aj v kontexte ďalších zmien podstatne zvýši ochranu spotrebiteľov, ktorí v žiadnom prípade neprídu o možnosť domáhať sa súdnej ochrany na všeobecnom súde.
"Návrh zákona zároveň zavádza iba možnosť, nie povinnosť riešiť spotrebiteľský spor pred rozhodcovským súdom. Spotrebiteľ sa napriek uzavretej rozhodcovskej zmluve môže domáhať svojho práva podaním žaloby na všeobecnom súde," uviedla hovorkyňa Alexandra Donevová s tým, že aj v štádiu výkonu rozhodnutia bude exekútor povinný poučiť spotrebiteľa o možnosti obrátiť sa na všeobecný súd a poskytnúť mu vzor žaloby.
Lehota na podanie žaloby proti rozhodnutiu rozhodcovského súdu sa podľa nej navrhuje predĺžiť na tri mesiace.
Ministerstvo ďalej upozorňuje, že podľa jeho návrhu by sa mali zaviesť špeciálne pravidlá, ktoré musí spĺňať rozhodcovská zmluva a spotrebiteľ by mal byť počas celého procesu, od podpísania až po výkon rozhodnutia, niekoľkokrát upozorňovaný na svoje práva.
Rezort uviedol, že špeciálny režim by sa mal zaviesť aj pre samotných rozhodcov, na ktorých budú kladené náročnejšie kvalifikačné, ale aj morálne kritériá.
"Nad rozhodcovskými súdmi bude mať supervíziu ministerstvo spravodlivosti, pričom pre porušenie podmienok bude hroziť disciplinárne konanie - prevenciu sme teda tiež zaručili," uviedla hovorkyňa Donevová.
Sestra vyhrala u brata konkurz na sudkyňu
Sila rodinných väzieb sa má najnovšie prejaviť v Bardejove. Ústna časť konkurzov pre sudcov nabrala na dôležitosti za vlády Smeru.
Rodine Krochtovcov sa na Okresnom súde v Bardejove darí. Karol Krochta súd vedie a jeho sestra Katarína tam zrejme nastúpi ako sudkyňa. Pred vyše týždňom vyhrala výberové konanie.
Krochtová pracovala ako policajná vyšetrovateľka, od roku 2005 je poradkyňou ústavného sudcu.
Prečo sa prihlásila na konkurz na bardejovský súd, ktorému šéfuje jej brat, nepovedala. „Nevidím dôvod sa k tomu vyjadrovať,“ reagovala v telefonáte.
Za sestru nehovorí
Jej brat neodpovedal, či výberové konanie bolo pre jeho sestru prvé. Odpísal, že jej rozhodnutia nebude komentovať. Pri iných výberových konaniach zverejnených na internete ako uchádzačka nie je uvedená.
O tom, či sa stane sudkyňou, ešte rozhodne Súdna rada. Tá prerokuje, či ju navrhne na vymenovanie prezidentovi. Pri rozhodovaní môže zohľadniť pripomienky k výberovému konaniu.
Podľa Transparency International Slovensko má každý piaty sudca aspoň jedného príbuzného v súdnictve.
Analýza výberových konaní Via Iuris zase prezrádza, že 30 percent vymenovaných sudcov má blízke rodinné väzby na osoby pracujúce v justícii. Hoci zákon káže uchádzačom tieto väzby priznávať, urobilo tak len 14 percent.
Zistite, kto je s kým rodina na slovenských súdoch
Krochtová má na Ústavnom súde povesť schopnej právničky, ktorá má predpoklady stať sa sudkyňou.
Povedal to o nej zdroj, ktorý ju pozná, no nechce byť menovaný. To, že sa hlási na súd, kde šéfuje jej brat, ho zaskočilo.
Pochybnosti o jej výhre, napriek jej schopnostiam, totiž ostanú. Zvíťazila spomedzi desiatich uchádzačov. Po písomnej časti zaostávala za prvým o 11 bodov. Po ústnej časti ho o bod predbehla.
Hodnotenie v ústnej časti záleží na subjektívnom rozhodnutí členov komisie.
Väčšiu váhu získala ústna časť vďaka zmenám, ktoré presadil po nástupe minister spravodlivosti Tomáš Borec. Teraz na otázku, či aj tento prípad nie je dôkazom, že to bola chyba, neodpovedal.
Na otázku, či sa dá zabrániť pochybnostiam o výbere v podobných prípadoch ministerstvo spravodlivosti odpovedá, že v konaní nemôže byť nik diskriminovaný len preto, že je niekoho rodinným príslušníkom.
Nemôže to však pre neho znamenať výhodu, dodáva s tým, že za výber zodpovedajú členovia komisie vymenovaní predsedom súdu.
Ten vyberá z databáz, kde sú členovia navrhnutí ministrom spravodlivosti, parlamentom a Súdnou radou. Krochta hovorí, že do práce komisie nezasahoval.
Borec neskôr vyzval Súdnu radu, aby konkurz preverila.
"V prípade, ak Súdna rada bude mať pochybnosti o tom, či výberové konanie prebehlo v súlade so zákonom, minister Borec odporúča, aby prezidentovi nebol podaný návrh na vymenovanie za sudcu," oznámilo ministerstvo spravodlivosti.
Iné komisie
Aj advokátka spolupracujúca s Via Iuris Kristína Babiaková hovorí, že vylúčiť rodinných príslušníkov je nemožné.
Riešením by podľa nej bolo, ak by sudcovia vo výberovej komisii nemali väčšinové zastúpenie, keby komisia mala povinnosť uvádzať dôvody, prečo uprednostnila určitého kandidáta a aké kritériá na jeho výber použila.
Policajt šoféroval mimo služby opitý, pri nehode sa zranil chlapec
Na okraji obce Heľpa prešiel policajt do protismeru, 10-ročný chlapec z druhého auta utrpel otras mozgu.
Opitý policajt v čase voľna šoféroval auto, s ktorým havaroval. Pri nehode sa zranil 10-ročný chlapec.
Informáciu priniesol web denníka Nový čas.
Nehoda, po ktorej v dychu policajta namerali alkohol, sa stala v nedeľu popoludní v Heľpe v okrese Brezno.
Na okraji obce sa zrazili dve osobné autá. Podľa predbežných zistení 45-ročný policajt Milan P. prešiel so svojím Renaultom Laguna zo zatiaľ nezistených príčin do protismeru, kde sa zrazil s Renaultom Thalia, ktorý riadil 36-ročný muž z Banskej Bystrice.
V Thalii sa zranil 10-ročný chlapec, ktorého záchranári s otrasom mozgu previezli do nemocnice.
Po nehode policajtovi namerali v dychu 2,38 promile alkoholu.
"Prípadom sa zaoberá inšpekcia ministerstva vnútra," povedala v pondelok pre Nový Čas hovorkyňa ministerstva vnútra Lucia Kirinovičová. Policajtovi hrozí trestné stíhanie a strata zamestnania.
Plánovaná rýchlostná cesta pri Sliači naďalej znepokojuje miestnych obyvateľov
Obyvatelia kúpeľného mesta sa snažia zabrániť výstavbe rýchlostnej cesty R2 na úseku medzi Sliačom a Zvolenom. Boja sa, že by to mohlo ohroziť miestne kúpele. Viac svetla do prípadu by mal vniesť hydrogeologický prieskum. Čo prezrádzajú výsledky?
Sliačske kúpele: Miestni obyvatelia sa obávajú, že ich nová cesta ohrozí.
Nesúhlas so severným obchvatom, ktorý bude prechádzať južnou časťou územia mesta Sliač, vyjadrilo 1 668 ľudí podpísaním petície.
Ďalší postup však vyplynie po zverejnení a posúdení záverečnej správy výsledkov hydrogeologického prieskumu, ktorý realizuje Národná diaľničná spoločnosť. „Až na základe vyhodnotenia budú prijaté ďalšie rozhodnutia o trasovaní stavby,“ vysvetlil hovorca spoločnosti Marcel Jánošík.
AKÉ SÚ VÝSLEDKY VRTOV?
Diaľničná spoločnosť doteraz nebola ochotná dať správu o tom, akú vodu v pôde našli. Reagovali až v polovici decembra na opakovanú otázku, aj to len veľmi stručne.
„Z oznámenia však vyplýva dôležitá skutočnosť, že pri vrtoch vedených v miestach priebehu oboch variantov rýchlostnej cesty R2 našla spoločnosť v zemi okrem pitnej vody aj vodu minerálnu. Jej zloženie nám doposiaľ neoznámili, čo budeme žiadať,“ uviedol zástupca petičného výboru Maroš Uhaľ.
Správu z vrtov dostane na stôl aj ministerstvo životného prostredia, ktoré prehodnotí vplyv cesty na prírodu a minerálne vody.
Šofér nákladiaka zrazil dôchodcu Michala, ktorý mal reflexnú vestu aj prilbu
Na tomto mieste vodič nákladiaka Ladislav (31) zrazil dôchodcu Michala († 72), ktorý išiel na bicykli.
Ďalší týždeň na slovenských cestách začal smrteľnou nehodou. Zahynul pri nej dôchodca Michal († 72), ktorého zrazil nákladiak.
Krátko po šiestej hodine ráno v pondelok na ceste medzi obcami Považany a Nové Mesto nad Váhom nákladné auto Iveco zrazilo cyklistu. Podľa doterajších zistení vodič nákladiaka Ladislav (31) z Beckova (okres Nové Mesto nad Váhom) prednou časťou auta zrazil cyklistu Michala († 72) z Nového Mesta nad Váhom. Cyklista pri nehode utrpel zranenia, ktorým na mieste podľahol.
Vodiča nákladného auta policajti podrobili dychovej skúške na alkohol s negatívnym výsledkom, prítomnosť alkoholu u cyklistu bude zisťovaná pri pitve. Na miesto dopravnej nehody bol taktiež prizvaný znalec z odboru cestná doprava. Príčina a miera zavinenia tejto tragickej nehody je v štádiu vyšetrovania.
Pri obhliadke miesta dopravnej nehody policajti zistili, že cyklista mal oblečenú reflexnú vestu a na hlave ochrannú prilbu. Bicykel mal vzadu červené blikajúce svetlo a bol vybavený aj baterkou s bielym svetlom.
"Preverením evidenčnej karty vodiča nákladiaka policajti zistili, že má 16 skutkov, vrátane dopravnej nehody a jazdy pod vplyvom alkoholu," uviedla trenčianska krajská policajná hovorkyňa Elena Antalová.
Budovu zbúrali, cestu ešte nepostavia
Opustená budova, ktorá v Košiciach roky chátrala pri športovej hale Cassosport, je už minulosťou. Tento týždeň ju zrovnali so zemou.
Cesta spájajúca dve obchodné centrá v Košiciach bol doteraz jednosmerná. Jej dokončeniu bránila schátraná budova bývalého skladu.
Firma, ktorú si mesto najalo na jej zbúranie, chce ešte tento týždeň odviezť aj všetku sutinu. Tým sa skončil aj päť rokov trvajúci spor s majiteľom budovy s rozlohou 250 štvorcových metrov, ktorému ju nakoniec vyvlastnili. Bola totiž prekážkou vo výstavbe prepojovacej cesty medzi obchodnými centrami Optima a Carrefour. Doteraz bola cesta iba jednosmerná a budovu bolo treba obchádzať. Paradoxom je, že stála na mestskom pozemku. Napriek tomu mesto nemohlo situáciu riešiť skôr, kým bývalý sklad nezbúralo.
Motoristi sa teda môžu radovať, že vznikne prepojenie medzi obchodnými centrami, navyše je to skratka medzi veľkou križovatkou pri Optime a križovatkou Alejovej a Gemerskej ulice. Zdá sa však, že tento rok to zrejme nebude. Dôvodom sú peniaze, mesto zaplatilo za likvidáciu budovy 22-tisíc eur, na dokončenie zhruba 20-metrového úseku obojsmernej cesty sa však možno ďalšie financie nenájdu. Pôvodne malo mať mesto sumu zhruba 50-tisíc eur potrebnú na dokončenie cesty v tohtoročnom rozpočte, no nestalo sa tak. "Dokončenie tejto prepojovacej komunikácie Popradská – Gemerská bude navrhnuté do rozpočtu mesta vtedy, keď si to mesto bude môcť dovoliť. Momentálne je našou prioritou rekonštrukcia hlavných dopravných tepien,“ uviedla hovorkyňa Martina Urik Viktorínová.
Vodičom teda neostáva nič iné, len dúfať, že mesto nájde peniaze na dokončenie cesty už tento rok. „Bolo by to dobré, veď keď už budova zmizla, bolo by dosť čudné stále obchádzať tento úsek ako v Kocúrkove. Navyše trvalo roky, kým sa tá schátraná budova mohla zbúrať, tak by nemal byť problém za pár týždňov cestu v lete dokončiť,“ myslí si jeden z motoristov Jozef Hudák.
Liečiteľ o diaľnici pri Vrútkach: Sú tu geopatogénne zóny, silná kliatba aj duchovia!
Weber sa pozrel na úsek diaľnice pri Turčianskych Kľačanoch s kyvadlom a vraví - toto miesto je nebezpečné.
Úsek diaľnice medzi Turčianskymi Kľačanmi a Vrútkami vzbudzuje strach.
Za pol roka sa tu udialo päť vážnych nehôd robotníkov. Kým štyria spadli z mosta, piaty dostal náhlu nevoľnosť a zomrel na stavbe. Približne trojkilometrový úsek sme preto dali posúdiť liečiteľovi a odrušovateľovi geopatogénnych zón Viliamovi Weberovi z Trenčína. Ten zdvíha varovný prst a tvrdí, že toto miesto je nebezpečné a mohlo by zabíjať!
„Sú to negatívne sily oslabujúce ľudský organizmus. Na úseku častých dopravných nehôd je vždy geopatogénna zóna. Tam dochádza k nevysvetliteľným javom, keď napriek rovnej a prehľadnej ceste vodič, ktorý je na takýto jav citlivý, prejde do protismeru. Môže sa dostať do niekoľkosekundového bezvedomia, stratí kontrolu nad zmyslami.
Pokiaľ ide o takúto stavbu, ľudia sa tam nachádzajú celý deň na jednom mieste a tiež môžu na určitú chvíľu stratiť pozornosť a nešťastie je na svete,“ vysvetlil Weber.
Podľa Webera, ktorý sa na obe miesta pozrel s kyvadlom, je výrazný problém hlavne v Turčianskych Kľačanoch, kde dvaja robotníci spadli a tretí zomrel. „Vyšlo mi, že sú tu geopatogénne zóny, silná kliatba aj duchovia,“ tvrdí Weber. Geopatogénne zóny tam môžu spôsobiť, že robotník stratí na niekoľko sekúnd pozornosť a vtedy dochádza k nehode.
„Chlapi, ktorí tam pracujú, sú tomu vystavení denne,“ myslí si Weber. Je presvedčený, že okrem takýchto zón na nich pôsobí aj kliatba. „Z vedeckého sveta bude po tomto mojom tvrdení logicky nasledovať výsmech, ale kliatba funguje na tom, že myšlienka je najsilnejšia zbraň na tejto planéte. Ak je nasmerovaná negatívnym smerom, môže vyvolať veľkú skazu,“ tvrdí.
Podľa Webera sú tretím negatívom na stavbe duchovia. „Môžu tu šarapatiť duchovia, ktorí prišli o svoje obydlie, či boli presťahovaní. Tento dôvod ja neviem určiť,“ dodal Weber s tým, že tieto negatívne vplyvy môže zrušiť. „Všetky tieto miesta vyčistím od geopatogénnych zón a aj odruším kliatbu. Ak by sa toto nespravilo, v budúcnosti by mohla byť táto časť diaľnice úsekom častých nehôd,“ tvrdí liečiteľ.
Tragédie v Kľačanoch
Kľačany minulosť nešetrila, v tamojšej kronike majú zaznamenaných niekoľko tragédií. V roku 1831 bola v obci cholera, zomrelo až 47 ľudí. V kronike sa píše, že boli pochovaní na „zvláštnom mieste“. V roku 1887 tu bol obrovský požiar, keď zhorela škola a zomrelo jedno dieťa. V rokoch 1892, 1894, 1904 aj 1925 boli silné povodne. V roku 1928 sa objavil týfus. V nemocnici skončili 36 Kľačanci, štyria zomreli. V kronike sú zaznamenané 2 smrteľné nehody na kompe. V roku 1904 sa utopil prievozník Ján Chromec a v roku 1906 dvaja svadobčania.
Gabrielu († 46) a Mareka († 32) zrazili autá, v nemocnici zraneniam podľahli
šofér VW Tiguan z okresu Senec zrazil chodkyňu Gabrielu († 46).
Smrteľné nehody pokračujú! Gabriela († 46) a Marek († 32), ktorých počas víkendu zrazili autá, po prevoze do nemocníc zraneniam podľahli.
V nedeľu krátko pred 20. hodinou v Bratislave na Seneckej ceste šofér VW Tiguan z okresu Senec zrazil chodkyňu Gabrielu († 46) z Petržalky, ktorá prechádzala cez cestu. Privolaní záchranári zranenú ženu previezli do Univerzitnej nemocnice na Kramároch, kde však zraneniam podľahla.
Marek († 32) nemal na oblečení reflexné prvky
Smrteľná nehoda sa stala v sobotu večer neďaleko obce Holčíkovce (okres Vranov nad Topľou). Chodca neoznačeného reflexnými prvkami a v tmavom oblečení na ceste zrazil šofér (29) Audi A4. Privolaní záchranári zraneného oživovali a do nemocnice previezli vo vážnom stave. Marek D. († 32) krátko pred polnocou zraneniam podľahol. "Polícia začala trestné stíhanie pre usmrtenie," povedala prešovská krajská policajná hovorkyňa Jana Migaľová.
"Chudák Marek. Nikde nerobil, len sam-tam nejaké železo pozbieral a odniesol do zberne. Je to sociálne veľmi slabá rodina, otec mu nežije, brat býva mimo dediny. Pred niekoľkými mesiacmi mu zomrela babka, musela ju pochovať obec. Snáď sa aj o Mareka obec postará..." povedala suseda.
Nový trend v osadách: Otehotneli na diskotéke, otca svojich detí nepoznajú
Vo Vrbnici sa minulý rok narodilo až 85 % detí bez priznaného otca.
Špekulácie s dávkami či zvláštna zhoda okolností? Medzi osadníčkami v Michalovskom okrese sa objavil nový trend.
Vo Vrbnici, vieske neďaleko metropoly Zemplína, sa totiž v minulom roku narodilo 27 detí, no až 23 matiek nepriznalo otcovstvo. „Zrejme z vypočítavosti,“ myslí si starosta Jaroslav Varga.
Zvláštny fenomén potvrdila aj michalovská nemocnica, kde ženy z osád rodia. „V roku 2012 začal trend nepriznávania otca. Odvtedy počet takýchto prípadov stúpa, v súčasnosti je to 10 až 15 percent,“ uviedla Zuzana Chomičová zo spoločnosti Svet zdravia, ktorá nemocnicu spravuje.
„Mamičky zväčša povedia, že boli na diskotéke a nevedia, alebo nechcú uviesť meno otca.“ Zabezpečia si tak, že s mužom nie sú spoločne posudzované osoby podľa Zákona o pomoci v hmotnej núdzi, a tak im vychádzajú vyššie dávky.
„Na dávku má vplyv nepriznanie otcovstva len v časti prípadného príjmu z výživného,“ vyjadrila sa Barbara Petrová z tlačového odboru ministerstva sociálnych vecí. „Či niekto vstúpi, alebo nevstúpi do manželstva, resp. prizná alebo neprizná otcovstvo, je výlučne na rodičoch a túto problematiku nie je možné systémovo riešiť prostredníctvom dávok sociálneho zabezpečenia,“ dodala.
Opitý vodič z Važca: Neuveríte, kam sa ukryl pred policajnou hliadkou!
Ilustračné fotopred hodinou
VAŽEC – Obvineniu za ohrozenie pod vplyvom návykovej látky v súbehu s marením výkonu úradného rozhodnutia čelí 33-ročný muž z hornoliptovskej obce Važec. V sobotu 18. januára podvečer ho počas jazdy osobným autom zastavili policajti a on sa kuriózne ukryl v batožinovom priestore.
„Po zastavení sa uzamkol vo vozidle. Pomedzi sedadlá sa utiahol do batožinového priestoru, tam sa ukryl a nereagoval na výzvy zasahujúcich policajtov. Von vyšiel až po príchode rodinných príslušníkov,“ opísala nevšedný prípad hovorkyňa Krajského riaditeľstva Policajného zboru v Žiline Jana Balogová.
Vodič naďalej odmietal spolupracovať s policajtmi a nechcel sa podrobiť dychovej skúške na požitie alkoholických nápojov. Po jeho predvedení na policajné oddelenie vyšlo najavo, že má zákaz viesť motorové vozidlá. Na vynaliezavého recidivistu podali obžalobu v skrátenom konaní.
V Košiciach horela električka, k zraneniam nedošlo
KOŠICE – Krátko po 16.30 h zaznamenali košickí hasiči hlásenie o požiari električky.
„Hlásenie prišlo od Dopravného podniku mesta Košice s tým, že na električke zlyhalo trolejové vedenie, ktoré potom spadlo na voz,“ uviedol operačný dôstojník Krajského riaditeľstva Hasičského a záchranného zboru (HaZZ) v Košiciach.
Na miesto na končenej zastávke električiek na sídlisku Nad jazerom sa presunuli dve hasičské vozidlá s ôsmimi hasičmi, ktorí zistili, že horí kabína vodiča a elektrické vedenie. „Vodiča na požiar mali upozorniť cestujúci,“ doplnil operačný dôstojník, ktorý zároveň povedal, že miesto požiaru bolo silne zadymené a hasiči ho zlikvidovali okolo17.40 za pomoci vysokotlakového prúdu.
„Odhadovaná škoda je 15.000 eur, uchránené hodnoty boli zatiaľ vyčíslené na 50.000 eur,“ doplnil dôstojník operačného strediska HaZZ. K poraneniu osôb nedošlo.
Dôchodkyňa sa po prepade bude asi mesiac liečiť
LIPTOVSKÝ MIKULÁŠ - Obeťou lupiča sa stala 76-ročná žena. Neznámy páchateľ ju prepadol vo chvíli, keď vchádzala do bytovky na Nábreží Dr. Aurela Stodolu v Liptovskom Mikuláši. Po útoku sa bude asi mesiac liečiť. Páchateľ ju chytil za vlasy, keď spadla na zem, vytrhol jej z ruky kabelku a ušiel. Ako informovala žilinská policajná hovorkyňa Jana Balogová, pri Váhu potom vybral z kabelky peňaženku s 50 eurami a tašku odhodil. Vyšetrovateľ začal trestné stíhanie pre lúpež. Páchateľovi za tento čin hrozí trest na sedem až dvanásť rokov.
Opitý policajt prešiel do protismeru, pri nehode zranil chlapca
HEĽPA - Pri dopravnej nehode, ktorá sa stala v obci Heľpa v okrese Brezno v nedeľu (19.1.) o 14.30 h, utrpel zranenie maloletý chlapec. Vodičom auta, ktoré prešlo do protismeru, mal byť 45-ročný policajt z Pohorelej v okrese Brezno. Ako informovala hovorkyňa Ministerstva vnútra (MV) SR Lucia Kirinovičová, je začaté trestné stíhanie pre ohrozenie pod vplyvom návykovej látky. Vodič osobného motorového vozidla Renault Laguna prešiel do protismeru, kde narazil do oproti idúceho vozidla Renault Thalia. V ňom utrpel zranenie maloletý chlapec. Prípadom sa zaoberá inšpekcia MV SR a momentálne sa zhromažďujú dôkazy. "V súčasnosti nebudeme poskytovať bližšie informácie," dodala Kirinovičová.
Starček (85) prekvapil zlodeja, stálo ho to život
ŠAĽA - Prekvapil zlodeja, a to ho stálo život. Ešte pred Vianocami našiel 59-ročný Diakovčan svojho 85-ročného otca mŕtveho v rodinnom dome. Všetko nasvedčovalo tomu, že dôchodca nešťastne spadol a zomrel.
Vyšetrovanie však ukázalo, že nešlo o náhodu. Pri dôkladnej obhliadke rodinného domu našli vytlačené dvere a rozobratú škridlu na streche. Ani nie po troch týždňoch policajti zistili, že v dome bol 28-ročný miestny muž. Ako informovala nitrianska policajná hovorkyňa Renáta Čuháková, páchateľ najskôr rozobral strechu, dostal sa však len do zadne časti domu a tak prešiel cez dvor a vytlačil vchodové dvere na obývanej časti.
Pri prehľadávaní izieb ho prekvapil majiteľ domu. Páchateľ sa rozbehol a starčeka sotil. Dôchodca spadol a zostal nehybne ležať. Zlodej ešte prezrel skrine, dokonca prehľadal aj nehybného pána a z vrecka nohavíc mu ukradol 50 eur a kľúče.
Mária vyšetrovateľ obvinil z lúpeže a porušovania domovej slobody. Poputoval rovno do väzenia za predchádzajúcu trestnú činnosť. V prípade dokázania viny môže stráviť za mrežami sedem až 12 rokov.
Budú sa v Sabinove šiť topánky? Čínsky podnikateľ uvažuje o investícii
Sufang Yan je čínsky podnikateľ, ktorý sa zaujíma o investície na Slovensku. Priestory si bol pozrieť v Sabinove, kde by sa mohla vyrábať pogumovaná obuv.
Ak sa investor rozhodne, v Sabinove sa bude šiť obuv.
Čínsky podnikateľ Sufang Yan, ktorý zastupuje spoločnosť FLAMEshoes, s.r.o. sa zaujíma o možnosti investovania v Sabinove. Ako uviedol primátor Sabinova Peter Molčan, v decembri sa stretli v Bardejove, kde má táto čínska firma prevádzku na výrobu obuvi.
Vo štvrtok 16. januára sa nádejný investor bol pozrieť v Sabinove na vhodné priestory na podnikanie. Aj tu chce začať podobnú výrobu, malo by ísť o pogumovanú obuv. Podľa primátora, čínsky investor nemá záujem stavať na zelenej lúke, hľadá voľné výrobné priestory, kde by mohol bez väčších investícií namontovať linky a začať výrobu.
LÚKA NIE, HALY ÁNO
V Sabinove jeho cesta viedla do priemyselnej štvrti, kde rokoval so zástupcami domácej firmy Remapel s.r.o. o podmienkach získania nevyužitých priestorov. O výške investície sa zatiaľ odmietol vyjadriť.
Súvisí to tiež s tým, aké veľké priestory si vyberie a koľko ľudí zamestná. Primátor predpokladá, že pri dvoch linkách by malo ísť okolo sto nových pracovných miest.
"Podnikateľ si chce technicky aj ekonomicky prekalkulovať ponuku a do mesiaca by sa mal vyjadriť, či sa bude v Sabinove etablovať a za akých podmienok," povedal Molčan.
Ako dodal, podobné výrobné linky už má, preto si potrebuje iba prepočítať, či daná ponuka mu kapacitne vyhovuje. Nie je to jediný záujemca o investovanie v Sabinove.
Molčan v utorok 21. januára prijme francúzskych a nemeckých investorov z firiem MND-GROUP a LOIPOLDER, ktorí podnikajú v oblasti strojárstva.
Konkrétne prejavili záujem o výrobu komponentov pre sedačkové lanovky. Ide o prvý kontakt. Zatiaľ o výške investície a počte pracovných miest je predčasné hovoriť, konštatoval sabinovský primátor.
Kamióny metropolu východu obídu: Pre plánovaný obchvat Košíc postavia 15 mostov
Pre často preťaženú dopravu v Košiciach bude znamenať významné odľahčenie juhovýchodný obchvat mesta, ktorý plánuje vybudovať Národná diaľničná spoločnosť. Bude súčasťou rýchlocesty R2 na úseku od Šace až po Košické Olšany.
PRIPRAVENÍ: Na novej rýchlostnej ceste R4 na Milhosť za Šebastovcami sa už počíta s napojením na budúcu R2.
KOŠICE. Trasa nového obchvatu povedie od križovatky pri Poľove okolo obce Haniska, košickej mestskej časti Krásna nad Hornádom, obce Zdoba a vyústi neďaleko Košických Olšian križovatkou s ďalším úsekom diaľnice D1, ktorý by v tom čase mal byť už hotový.
Po jeho dobudovaní tak najmä ťažké kamióny nebudú musieť využívať súčasný vonkajší obchvat mesta, ale priamo od US Steelu sa dostanú v smere k hranici s Ukrajinou až za Košice.
PRIBUDNÚ MOSTY
Dĺžka tohto úseku rýchlostnej komunikácie R2 bude 21,5 kilometra. Stavbári na ňom budú musieť vybudovať 15 mostov, stredisko správy a údržby ciest pri Šebastovciach a odpočívadlo pri Haniske. Najdlhší most bude mať 420 metrov a bude stáť nad Hornádom južne od košickej mestskej časti Krásna.
Takto by mal plánovaný obchvat vyzerať.
Súčasťou obchvatu má byť päť mimoúrovňových križovatiek – v Šaci, pri Haniske, pri Šebastovciach, kde sa bude napájať na R4, pri Krásnej nad Hornádom a pri Košických Olšanoch. „Zatiaľ sme asi v tretine prípravných prác, takže nás ešte čaká dlhá cesta,“ povedal nám hovorca Národnej diaľničnej spoločnosti Marcel Jánošík.
Začiatok výstavby je plánovaný na budúci rok, ukončená má byť do konca roka 2018. Podľa informácií z ministerstva dopravy majú byť náklady na stavbu vyše 200 miliónov eur z európskych fondov. V súčasnosti majetkovo vyrovnávajú pozemky a pripravujú štúdiu realizovateľnosti, ktorá je pre projekty financované z eurofondov podmienkou.
Vodička nedala prednosť sanitke, tá sa aj s pacientkou prevrátila
Hasiči a policajti pomáhali hneď niekoľkým autám, ktoré mali nehodu. V jednom prípade skončila sanitka prevrátená vedľa cesty. Sanitka sa prevrátila v snahe vyhnúť sa druhému autu. Vodička nedala prednosť sanitke, pri nehode sa nikto nezranil. Vodička nedala prednosť sanitke, pri nehode sa nikto nezranil. Vodička nedala prednosť sanitke, pri nehode sa nikto nezranil. Vodička nedala prednosť sanitke, pri nehode sa nikto nezranil.
Nehodu s účasťou sanitky, či ďalšiu, pri ktorej asistoval alkohol, zaevidovali predpoludním policajti v Trnavskom kraji. Prvá sa stala krátko po 08:00 za mostom na ceste z Leopoldova do Trakovíc.
Ako informovala trnavská policajná hovorkyňa Mária Linkešová, 39-ročná vodička Citroënu Berlingo pravdepodobne nedala prednosť sanitke, keď vychádzala od liehovaru. V snahe zabrániť zrážke, sa sanitka prevrátila na bok.
V tom čase prevážala jednu pacientku, nikomu sa našťastie nič vážne nestalo. Vodičku auta previezli na ošetrenie a dostala pokutu. Pri nehode alkohol nezistili.
Alkohol však asistoval pri nehode, ktorá sa stala o 10:00 pri Pate v okrese Galanta. Štyridsaťosemročný vodič kamióna zišiel na krajnicu a aj s prívesom sa prevrátil.
Časť tehál, ktoré prevážal, sa z prívesu uvoľnilo a poškodilo. Pri dychovej skúške vodič nafúkal 0,27 mg/l alkoholu v dychu, čo je 0,56 promile. Po nehode museli časť cesty uzavrieť.
KOŠICE.- Asi mesiac sa bude liečiť 54-ročný muž, ktorého v nedeľu prepadli na Dopravnej ulici v Košiciach.
Útočníci - traja chlapci a jedno dievča, mohli mať od 13 do 16 rokov. Od muža najskôr pýtali cigaretu, ten pred nimi začal utekať. Spadol však na zem, páchatelia ho dobehli a dokopali.
Ako agentúru SITA informovala košická policajná hovorkyňa Jana Mésarová, z batohu mu zobrali mobil a ušli.
Okrem zranení mu tak spôsobili aj zhruba 70-eurovú škodu. Polícia prípad vyšetruje ako lúpež. Trestná sadzba v takomto prípade je tri až osem rokov, v prípade mladistvých sa znižuje na polovicu.
HANISKA. Peniaze si odniesol zlodej, ktorý sa vlámal do rodinného domu v obci Haniska v okrese Košice-okolie. Krádežou a poškodením zariadenia spôsobil majiteľom škodu
6 540 eur. Ako agentúru SITA informovala košická policajná hovorkyňa Jana Mésarová, polícia v prípade začala trestné stíhanie pre krádež a porušovanie domovej slobody. Po zlodejovi pátrajú.
Takmer 257,5 milióna eur (vyše 7,75 miliardy korún) si od Slovenskej republiky nárokuje vlastník košických železiarní - holandská spoločnosť so sídlom v Amsterdame U. S. Steel Global Holding I B.V. Akcionári železiarní na túto sumu vyčíslili škody, ktoré im boli spôsobené od roku 2007 vysokými poplatkami za prevádzkovanie systému a systémové služby pri výrobe ich vlastnej elektrickej energie.
U. S. Steel. Akcionári železiarní chcú od štátu kvôli poplatkom vysúdiť takmer 257,5 milióna.
KOŠICE. Arbitráž súvisí s distribučnými poplatkami za vlastnú vyrobenú aj spotrebovanú eletrickú energiu, ktoré na základe rozhodnutia Úradu pre reguláciu sieťových odvetví (ÚRSO) musí U. S. Steel (ale aj ďalšie firmy) platiť od roku 2007.
Do roku 2011 pritom každý z nich platil len 30 percent, od roku 2011 ich musí platiť v plnej výške.
Na Slovensku máme podľa Eurostatu v rámci EÚ po Litve druhé najvyššie poplatky, v porovnaní s našimi susedmi sú takmer dvojnásobné.
Podľa našich informácií zaplatili železiarne v minulom roku do štátneho rozpočtu tieto poplatky v súhrnej výške takmer 40 miliónov eur, čo mal byť podľa ekonomických analytikov aj jeden z dôvodov, prečo majitelia plánovali svoju košickú prevádzku predať ukrajinskému Metinvestu z holdingu ukrajinského multimiliardára Rinarta Achmetova.
Po ústupkoch vlády na udržanie U. S. Steelu v Košiciach bola na základe Memoranda o porozumení schválená U. S. Steelu štátna podpora pri výrobe energie z hutníckych plynov vo forme garancie výkupných cien na 15 rokov. Výška tejto podpory by mala dosahovať takmer 15 miliónov eur ročne.
Ministerstvo si nemyslí, že im priznajú celú sumu
Prebiehajúcou arbitrážou sa zaoberala aj vláda, ktorá na svojom ešte minuloročnom zasadnutí schválila Výročnú správu SR za rok 2012, kde bolo uvedené, že „nový podmienený záväzok, súvisiaci s arbitrážou s akcionármi U. S. Steel Košice, s.r.o., bol vyčíslený na 257,45 milióna eur.“
„Neznamená to, že suma 257,45 milióna eur bude aj súdom priznaná.
Slovensko zatiaľ vyhralo všetky medzinárodné investičné arbitrážne spory, ktoré boli ukončené. Uvedené konanie so spoločnosťou U. S. Steel Global Holding I B.V. naďalej prebieha.
Prioritou Ministerstva financií SR je obrana záujmov Slovenskej republiky,“ povedal nám Marek Ročkár z ministerstva financií.
Exprezident Rintoul: Poplatky nemajú zmysel
Staronové vedenie košického U. S. Steelu pod vedením prezidenta Georga Babcoka nechcelo aktuálnu arbitráž komentovať.
Rovnako reagovalo aj na našu otázku, či je možné, aby sa so slovenskou vládou dohodli na mimosúdnom vyrovnaní.
Exprezident železiarní David Rintoul nám v marci povedal: „Neprekáža nám, keď nakúpime elektrinu za trhové ceny. No nerozumieme, prečo máme platiť poplatky za elektrinu, ktorú si sami vyrobíme vlastnými generátormi, sami si ju distribuujeme a spotrebujeme, za plot fabriky sa nedostane. Nedáva to zmysel.“
Nový výjazd urobí firma. Ale až keď jej poslanci odklepnú rozšírenie plateného parkovania.
Cúvanie z úzkeho parkoviska. Mesto to pri rekonštrukcii EHMK zrejme nedomyslelo.
KOŠICE. Už asi rok trvá absurdný stav na platenom mestskom parkovisku Vodná. Je také úzke, že autá, ktoré ho opúšťajú, namiesto otočenia a odjazdu predkom musia z neho vycúvať.
Problém vznikol, keď mesto predvlani pri rekonštrukcii Uličky remesiel v rámci projektu Európske hlavné mesto kultúry z eurofondov rozšírilo práve na úkor parkoviska chodník, lebo nespĺňal normy. Už spĺňa. Teraz ich pre zmenu nespĺňa parkovisko.
Dopravný inšpektorát potvrdil, že medzi zaparkovanými vozidlami nie je minimálna vzdialenosť 6 metrov.
Mesto: Urobí to EEI
Vytvorenie normálneho výjazdu z parkoviska ešte počas tejto zimy žiadala nedávno poslankyňa Ľuba Blaškovičová (nezávislá).
Radnica odpovedala, že v marci upraví výjazd firma EEI, ktorá na základe zmluvy s mestom prevádzkuje platené parkoviská v centre Košíc.
„Spoločnosť v snahe riešiť zlú situáciu zabezpečila spracovanie projektu nového dopravného riešenia parkoviska. V súčasnosti zabezpečuje príslušné povolenia,“ informoval magistrát.
Firma: Najprv koncepcia
EEI však tvrdí, že výjazd z Vodnej je súčasťou jej investícií v rámci novej koncepcie parkovania a rozšírenia spoplatnenej zóny na širšie centrum, na ktorej odsúhlasenie poslancami mesta čaká firma už 9. mesiac.
„Vyjadriť sa k investíciám budeme môcť až po jej schválení,“ reagovala mediálna zástupkyňa EEI Soňa Húšťová.
Blaškovičová je s odpoveďou nespokojná. „Je mi jedno, či výjazd urobí mesto alebo EEI, ale tak to nemôže ďalej byť. Stačí zrušiť pár miest a urobiť výjazd cez chodník na opačnom konci parkoviska na cestu na Vodnej,“ navrhuje.
Chodník EHMK
To by však museli „zrušiť“ časť nového chodníka z eurofondov, ktorý má fungovať aspoň 5 rokov. „Riešenie bude také, aby nezasahovalo do projektu Ulička remesiel a bolo v súlade s podmienkami čerpania eurofondov,“ uviedla hovorkyňa mesta Martina Urik Viktorínová.
Okrem normálneho výjazdu má na parkovisku Vodná a tiež na Orlej pribudnúť i rampa, ktorá tam umožní bezplatné parkovanie prvých 30 minút, ako to už funguje na Kasárenskom námestí. Aj táto úprava je ale podľa EEI podmienená schválením koncepcie v zastupiteľstve.
Jeho termín je neistý, poslanci vlani rokovanie o koncepcii stopli a teraz ju stále pripomienkujú mestské časti, pričom väčšina sa ešte nevyjadrila. Primátor Richard Raši (Smer) povedal, že sa tým chcú zaoberať čím skôr.
Súd schválil dohody o vine a treste dvom košickým dílerom pervitínu. Dostali prísne „podmienky“.
KOŠICE. Okresný súd Košice I v pondelok schválil dohody o vine a treste, ktoré s prokurátorom uzavreli Valéria L. (49) a Peter T. (42).
Za zločin nedovolenej výroby, držania a obchodovania s omamnými a psychotropnými látkami dostali prísne „podmienky“.
Obaja 3 roky, no kým ona s probačným odkladom na 4 roky, jej priateľ na 5. Obom súd uložil zákaz požívania alkoholických a iných návykových látok.
Gram za 50 eur
Obaja Košičania patrili k dílerom pervitínu. Po dlhšom sledovaní ich polícia zadržala vlani v marci a umiestnila do väzby. Valéria v nej strávila tri a Peter päť mesiacov.
Počas vyšetrovania vyšlo najavo, že drogu si zadovažovali od Rolanda M., ktorý ju vozil z Českej republiky. Gram kupovali za 50 eur.
Pervitín potom buď sami užívali, alebo ho predávali ďalším priekupníkom či konzumentom. Roland im totiž ponúkol spoluprácu v tom, že on bude tovar voziť z Česka a oni ho budú ďalej distribuovať. So ziskom sa mali deliť.
Až 670 dávok
Táto deľba práce trvala dovtedy, kým polícia Petra zadržala pred vchodom do bloku na Furči, kde jeho priateľka bývala.
Mal pri sebe vyše 8 gramov 80-percentnej drogy, z ktorej by sa dalo vyrobiť vyše 670 dávok. Peniaze na nákup (500 eur) dala Petrovi práve Valéria.
Kým oni dvaja sa rozhodli s políciou spolupracovať a ku všetkému sa priznali, Roland nie. Bráni sa tým, že je nevinný a ten, kto ho obviňuje z trestného činu, si vymýšľa.
Vlani v novembri na neho bola podaná obžaloba, súd ešte nerozhodol.
Krátenie pešej trasy z Magistrátu ku križovatke Trieda SNP – Toryská cez fontánu sa nevypláca. Po tme je „priechod“ neosvetlený.
Fontána. V noci je ponorená do tmy.
KOŠICE. Policajti Okresného riaditeľstva PZ Košice-okolie vypátrali a z prečinu krádeže obvinili 18-ročného mladíka z obce Sady nad Torysou.
„Muž v lokalite Červenky pri nádrži, v katastri obce Košické Oľšany, ukradol tri fotopasce. Jedna z nich bola umiestnená na strome pri poľovníckej chate a dve nad vchodom do chaty,“ vysvetlil krajský policajný hovorca Alexander Szabó.
Svojím konaním spôsobil celkovú škodu za 820 eur. V prípade dokázania viny mu hrozí až dvojročné väzenie.
Poslanci KVP nechcú, aby obyvatelia novej lokality v Myslave dopravne zaťažili ich cesty. Od mesta chcú, aby najprv zlepšilo priepustnosť križovatiek pri východe z KVP, až potom na ich územie vpustilo ďalšie autá.
Z Janigovej priamo je to najkratšie. Technicky jednoduchšia je ale cesta z Jána Pavla II.
KOŠICE. V severovýchodnej časti Myslavy, Na Kope, sa zelená lúka mení na štvrť s rodinnými domami.
Od prvých blokov KVP sú vzdialené len pár desiatok metrov, no aj tak musia noví obyvatelia ísť do mesta obchádzkou cez Myslavu a následne Moskovskú triedu na KVP.
Problémom je svahovitá dolina, ktorá sťažuje vybudovanie prepojovacej komunikácie.
Pred piatimi rokmi KVP súhlasilo so zmenou územného plánu, ktorý rátal s výstavbou prepojovacej cesty v smere od posledných domov Kopy po zastávku na križovatke Klimkovičova – Janigova.
Mesto chce cestu s napojením na Ulicu Jána Pavla II.
Tentoraz mesto prišlo s novým návrhom a o stanovisko požiadalo aj KVP, i keď celá nová cesta bude ešte na území Myslavy.
„Dopravnou overovacou štúdiou sme zistili, že momentálne najjednoduchšie a finančne najmenej nákladné by bolo vybudovať cestu z Kopy priamo na konečnú autobusov na Ulici Jána Pavla II.,“ vysvetlila poslancom na miestnom zastupiteľstve Petronela Királyová, hlavná architektka mesta.
Poslanec Martin Boritáš (KDH) vzápätí predložil uznesenie, v ktorom žiada, aby zmeny neprešli a v platnosti ostalo uznesenie z roku 2009. K jeho návrhu sa postupne pridala väčšina poslancov.
„Na Kope – Girbeš sa plánuje sídlisko s 10– až 15–tisíc obyvateľmi. Keď ich pustíme na Jána Pavla II., pôjdu na križovatku k Lidlu, kde je už teraz problém s dopravou a potom na Ipeľskú a križovatku pri novej nemocnici, ktoré sú tiež zahltené. Vyrobíme si tak ďalšie problémy. Zlepšite najprv situáciu na týchto križovatkách,“ povedal Alexander Hudák (Smer-SD).
Chcú tretiu možnosť
Viacerí sa vyjadrili, že síce chápu Myslavčanov, ale ich úlohou je hlavne obhajovať záujmy obyvateľov KVP, ktorým by cesta priťažila.
Hlavná architektka im pripomenula, že Myslavčania budú cez ich sídlisko prechádzať tak či tak.
„Ak urobíme cestu napojenú na Jána Pavla II., nebudú už všetci prechádzať cez Moskovskú, čím sa Moskovská odľahčí a dopravná zaťaženosť sa rozloží.“
Ivanovi Harajdovi (SaS) chýbalo tretie riešenie. „Klimkovičova aj Jána Pavla sú problémové dvojprúdovky, tam by nová cesta ústiť nemala. Mesto by sa malo zamyslieť nad inou, možno novou, najlepšie štvorprúdovou cestou, na ktorú sa Kopa napojí.“
Za Boritášov návrh zachovať starý variant s vyústením na Janigovu nakoniec hlasovalo 17 z 21 prítomných poslancov. Proti bola iba Mária Ivanecká (Most-Híd), zdržal sa Peter Kakuloš (Most–Híd), Ivan Vanko (Smer–SD) a Roman Matoušek (SDKÚ-DS).
„Prvý aj druhý variant sú nevyhovujúce. Mesto by malo nájsť tretie, lepšie riešenie,“ povedal Boritáš.
Úzke cesty
O ceste ešte bude rozhodovať mestské zastupiteľstvo. Stanovisko KVP nie je záväzné.
Pán Jakub, ktorý býva Na Kope, by novú cestu privítal. „Hovorí sa o tom už dlho, ale ktovie, kedy to bude. Keď ideme ráno dole na Myslavskú cestu, máme problém sa na týchto úzkych cestách vyhnúť jeden druhému. Nieto ešte keď idú oproti stavebné stroje, ktoré tu robia každý deň.“
Obyvatelia z Kopy majú teraz k dispozícii dve prístupové cesty – Ku Bangortu, ktorá bola vlani kompletne opravená a spevnená a Na Kopu, ktorej rozšírenie sa plánuje na jar.
Duševný stav ľudí ovplyvňujú finančná situácia a nefungujúce vzťahy. Ocitajú sa v začarovanom kruhu bez konca, popisuje psychológ.
Pocity smútku. Ak sa kopia, môžu prerásť do depresie.
KOŠICE. Obdobie po Vianociach a Novom roku býva skúškou psychiky človeka. Odborníci hovoria o náraste pacientov s psychickými problémami.
„Ľudia sa už dlho netešia, chýbajú im impulzy, ktoré by ich naštartovali,“ potvrdzuje zo skúseností psychológ I. psychiatrického oddelenia Univerzitnej nemocnice L. Pasteura Ľudovít Beleš.
Podľa odborníka to vidieť za posledný polrok na zvyšujúcom sa počte pacientov, prichádzajúcich na pracovisko. „Situácia sa zhoršuje. Ľudská duša je stavaná na určité limity a sociálny i emocionálny tlak je silný. Nevylučujem ani vplyv počasia. Ak človeku nesvieti na hlavu slnko dlhší čas, pohode na duši to nepridáva.“
Spovedajú sa
O ich problémoch ľudí vypovedajú i telefonáty na bezplatnú Linku dôvery, ktorej je Beleš vedúcim. Volajúci sa spovedajú zo vzťahových a ekonomických problémov.
„Prekáža im, ako sa partner správa k partnerke a naopak. Vzťahy tiež ovplyvňuje zlá finančná situácia. Ľudia sa ocitajú v začarovanom kruhu bez konca.“
Psychologička Monika Piliarová potvrdzuje, že ju od začiatku roka vyhľadáva viac Košičanov s úzkostnými a depresívnymi stavmi. „Z predsviatkového a sviatkového napätia zrazu prichádza uvoľnenie, čo sa ľuďom môže odrazu javiť ako nepohoda. Nie je ani typické zimné počasie, chýba dostatok slnka.“
Prerastie do depresie
Hovorí, že nejde o problémy s patologickou hĺbkou, skôr o dočasný stav. „Ak človek zistí, že sa nevie sústrediť a je precitlivený, v napätí, je vhodné sa poradiť. Občas stačí sa len porozprávať. Môže nastať situácia, že sa nebude venovať samému sebe a svojim pocitom, až to prerastie do depresie.“
Psychologičku navštevujú i mladší pacienti vo veku 20-35 rokov. Medzi nimi sú študenti, ktorí majú v týchto mesiacoch skúšky. Po sviatkoch zisťujú, že nestíhajú, nevedia sa nastaviť na študijný rytmus.
Psychoterapeutka Eva Sklenárová pripúšťa, že posviatočné obdobie a nepriaznivé počasie môže zohrávať malú rolu pri psychickom stave ľudí. Odbornú pomoc podľa nej ľudia potrebujú bez ohľadu na ročné obdobie, pretože vzťahy ľudí fungujú či nefungujú bez ohľadu na počasie a vonkajšie podmienky.
Psychológovia radia ľuďom vyhľadať lekársku pomoc, ak majú dlhodobejšie problémy so spaním, nechutí im jesť a bežné lekárske vyšetrenia ukážu, že sú zdraví.
KOŠICE. Poriadne vystrašení zostali ľudia na Húskovej ulici na Sídlisku KVP, keď našli pri kontajneroch neznámu bielu látku. Privolaní policajti zavolali na pomoc hasičov.
„Pri kontajneroch na odpad bola na zemi biela hruda asi polkilovej látky, ktorá penila. Podľa vzhľadu a farby sme predpokladali, že ide o nehasené vápno, čo potvrdzovala aj skutočnosť, že začalo pršať a došlo k reakcii s vodou,“ vravia hasiči.
Hasiči meracím prístrojom zistili ešte vo vzdialenosti jedného metra zvýšenú koncentráciu CO.
„Hrudu sme naložili do uzatváracej nádoby. Po príchode na základňu sme naplnili plastovú nádobu vodou, aby sa dokončil proces hasenia vápna.“
Nádobu uložili do skladu nebezpečného materiálu.
KOŠICE. Napriek tomu, že už vo väčšine škôl namontovali kamerové systémy, zlodeji sú nepoučiteľní. Tentoraz jeden z nich kradol v Športovom gymnáziu na Triede SNP. Kamery ho nasnímali, no polícia zatiaľ nechytila.
Zlodej. Ak ho poznáte, volajte políciu.
„Žiadame ľudí o pomoc pri stotožnení podozrivého muža. Ak by ho spoznali, nech to ohlásia na ktoromkoľvek policajnom útvare či na čísle 158,“ vraví policajná hovorkyňa Jana Mésarová.
Muž kradol ešte 10. 12. 2013. Neznámym predmetom vypáčil dvere do šatne, odkiaľ ukradol peňaženku s dokladmi, 50 eur a notebook. Majiteľovi spôsobil celkovú škodu takmer 600 eur. To mu však nestačilo.
„Potom ukradol mobil a slúchadlá za 260 eur, ďalšiu peňaženku, nabíjačku na mobil, čím spôsobil škodu za 900 €.“
Muža nasnímala priemyselná kamera. Ide o páchateľa vo veku 23 – 28 rokov, strednej postavy s tmavými vlasmi. Oblečenú mal tmavú bundu s kapucňou so svetlým vzorom, modré džínsy, obuté mal botasky bielej farby.
Kamerový záznam zachytil, ako vchádza do vstupnej haly školy a prechádza do chodby, na ktorej sa nachádzajú šatne.
Aj to, ako sa pokúša otvoriť všetky dvere šatní. Na zázname je zjavné, ako prichádza k jednej zo šatní, vypáči dvere, vojde dnu a kradne.
„Potom vybehol a odišiel do vstupnej haly, kde telefonoval. Keď hovor skončil, odišiel.“ Prípad vyšetruje Obvodné oddelenie PZ Košice Západ.
Košickí colníci od včerajšieho dňa až do 27. januára predĺžili úradné hodiny.
KOŠICE. Každý pracovný deň budú k dispozícii do 19.00 hodiny.
„Predĺženie úradných hodín sa týka oblasti registrácie. Platitelia DPH totiž majú povinnosť komunikovať od 1. januára 2014 so správcom dane len elektronicky. S tým súvisí aj poradenstvo pri vybavovaní dohôd o elektronickom doručovaní, zaručeného elektronického podpisu a iných dokumentov. Zároveň bude možné s pracovníkmi úradu konzultovať všetky náležitosti, súvisiace so zmenou legislatívy pri elektronickej komunikácii firiem s colným úradom,“ povedala nám hovorkyňa colníkov Natália Zadubanová.
Colný úrad tým poskytne najmä zatiaľ neregistrovaným daňovým subjektom pomoc tak, aby si každý mal možnosť splniť zákonnú povinnosť.
„Predĺženie úradných hodín je zabezpečené v sídle colného úradu na Národnej triede. Finančná správa predlžuje aj úradné hodiny Call Centra, ktoré bude k dispozícii aj počas nasledujúcich víkendov.“
Dvaja ocenení Krištáľovým krídlom 2013 za vedu, umenie, kultúru, šport, medicínu a hospodárstvo, sa podieľali na projekte EHMK.
KOŠICE. Architekt Irakli Eristavi dostal Krištáľové krídlo za projekt rekonštrukcie kasární na najmodernejší multifunkčný komplex na Slovensku – Kulturpark.
V kategórii hudba ocenili členov súboru Quasars Ensemble za vydanie profilového CD s dielami Arnolda Schönberga, Alexandra Albrechta a Paula Hindemitha.
„Je to významné ocenenie úspechu celého projektu mesta kultúry,“ komentoval primátor Richard Raši (Smer).
Riaditeľ neziskovej organizácie Košice 2013 Ján Sudzina dodal, že prínos Quasars Ensemble je najmä v tom, že úspešní umelci, väčšinou rodáci z Košíc a východného Slovenska, sa vracajú po získaní medzinárodného renomé domov, aby prispeli k skvalitňovaniu kultúrneho prostredia, výchove nových talentov a vyspelejšieho publika.
Ocenení pre rok 2013
Divadlo a audiovizuálne umenie Táňa Pauhofová
Hudba Quasars Ensemble
ROCK POP JAZZ Skupina Fragile a Richard Müller
Publicistika a literatúra Michal Tvarožek
Medicína a veda Marian Janák
Hospodárstvo Pavol Konštiak
Výtvarné umenie Michal Staško
Architektúra Irakli Eristavi
Filantropia Mária Kováčová
Mimoriadna cena za celoživotné dielo Miroslav Žbirka, Peter Mihók
Nový Zéland zasiahlo silné zemetrasenie, spôsobilo iba malé škody
Krajina leží v seizmicky aktívnej oblasti, ktorú zasiahne až 14-tisíc otrasov ročne.
WELLINGTON. Zemetrasenie s magnitúdom 6,3 zasiahlo v pondelok popoludní miestneho času juh novozélandského Severného ostrova a sever Južného ostrova.
Pocítili ho aj obyvatelia hlavného mesta Wellington, zatiaľ však neboli hlásené žiadne zranenia a aj škody sú väčšinou malé, uviedla agentúra Reuters.
Iba poškodené domy
Približne minútu trvajúce otrasy postihli o 15.52 h miestneho času prevažne vidiecky región Wairarapa, ležiaci okolo 120 kilometrov severovýchodne od Wellingtonu, informoval novozélandský inštitút GNS Science.
Otrasy podľa neho vznikli v hĺbke 50 kilometrov, Americký geofyzikálny inštitút (USGS) uvádza 28 kilometrov.
Hovorca riaditeľstva austrálskej polície pre agentúru Reuters povedal, že najväčšie škody sú v regióne Wairarapa. Ide najmä o poškodené domy, predovšetkým zrútené komíny, rozbité okná a popadané predmety v interiéroch.
Na mnohé cesty v oblasti popadali kamene alebo sa zosunula pôda, ale podľa dostupných informácií škody celkovo nie sú veľké.
Po hlavnom otrase bolo zaznamenaných viac ako desať dotrasov s magnitúdou do 4,5.
Zvyknutí na otrasy
Regiónom Wairarapa otriasli v auguste a septembri 2013 zemetrasenia s magnitúdou 6,9 a 6,5. Spôsobili len malé poškodenie budov a infraštruktúry, niekoľko ľudí utrpelo zranenia.
Nový Zéland sa nachádza na rozhraní Pacifickej a Austrálskej tektonickej dosky a ročne tam zaznamenajú viac ako 14-tisíc zemetrasení.
Záplavy v Indonézii si vyžiadali už tridsať mŕtvych
Obdobie dažďov má trvať do februára, pre záplavy už opustilo svoje domovy 60-tisíč ľudí.
JAKARTA. Najmenej 30 ľudí zahynulo od minulého týždňa pri záplavách a silných dažďoch v Indonézii.
V pondelok o tom informovala agentúra DPA.
Väčšina obetí sa utopila alebo zahynula pri kontakte s elektrickým prúdom. Len v samotnom hlavnom meste Jakarta prišlo o život celkovo 11 osôb.
V Jakarte muselo pre záplavy opustiť svoje domovy 60-tisíc obyvateľov. Indonézski meteorológovia varovali obyvateľov pred ďalšími povodňami.
Obdobie dažďov by malo v Indonézii trvať ešte do februára, píše DPA. V tomto období v krajine opakovane dochádza k rozsiahlym záplavám.
Mráz poškodil v Poľsku káble, bez elektriny boli tisíce ľudí
Elektrické siete sa na východe krajiny trhali pod váhou ľadu, problémy mala aj železničná doprava.
LUBLIN. Vyše 30-tisíc domácností vo východnom Poľsku zostalo v pondelok bez elektrického prúdu, pretože ľadová námraza v noci poškodila káble.
Hovorkyňa elektrární uviedla, že množstvo elektrických sietí sa roztrhalo pod váhou ľadu.
Zamrznuté elektrické vedenia spôsobili problémy aj v železničnej doprave, približuje agentúra DPA.
Pre mnohých cestujúcich sa problémy začali už na nástupišti, poľadovica vytvorila klzké plochy.
Oneskorený vpád zimy spôsobil ťažkosti i vodičom na cestách, najmä v strednom Poľsku.
Francúzsko, Taliansko a Slovinsko postihli silné dažde
Výdatné dažde priniesli na juhovýchod Francúzska záplavy. Mnohé cesty sú neprejazdné, tisíce domácností zostali bez elektriny.
Na štadióne v Marseille sa snažili dostať vodu z ihriska márne, zápas s Valenciennes zrušili.
PARÍŽ/RÍM. Najmenej dve obete si vyžiadali záplavy na juhovýchode Francúzska, ktoré v nedeľu spôsobili predchádzajúce výdatné dažde.
Jeden človek je stále nezvestný, oznámila švajčiarska agentúra SDA s odvolaním sa na miestne úrady.
Počasie robilo problémy aj v Taliansku a v Slovinsku.
Počasie sa v pondelok nezlepší
Povodne vo Francúzsku neprežil 73-ročný muž, ktorého našli mŕtveho v pivnici jeho domu. Ďalšou obeťou je muž, ktorého auto zmietla voda v obci Pierrefeu.
Výčiny počasia postihli niekoľko dedín medzi mestečkom Hyéres a obcou Le Lavandou. Viac ako 150 ľudí museli vrtuľníkom a člnmi dopraviť do bezpečia.
Okolo 4000 domácností nemalo v nedeľu večer elektrinu, približne 20 ciest je neprejazdných.
Následky povodní odstraňovali aj počas noci stovky záchranárov. So zlepšením počasia v oblasti nemožno podľa meteorológov rátať ani v pondelok.
Postihnutý región ráno plánujú navštíviť francúzsky premiér Jean-Marc Ayrault a minister vnútra Manuel Valls.
V Benátkach stúpa hladina
V Taliansku a Slovinsku sa v nedeľu vyskytli aj búrky, miestami i s krúpami. Problémy mal napríklad Janov, ktorý postihol prívalový dážď a zosuvy pôdy.
Námestie svätého Marka v Benátkach pokryla voda do výšky šesť centimetrov, informovala agentúra ANSA.
Situácia je komplikovaná i v južnej Kampánii, kde boli v nedeľu ráno zrušené všetky námorné spojenia medzi Neapolom a ostrovom Capri.
Civilná ochrana vo večerných hodinách vydala nové výstrahy pre región Abruzzo a ostrov Sardínia.
Taliansky minister životného prostredia Andrea Orlando vyhlásil v postihnutých oblastiach stav núdze.
Problémy s hmotnosťou má takmer miliarda ľudí
Počet ľudí trpiacich nadváhou stúpol od roku 1980 takmer štvornásobne. Problém sa nevyhýba ani Slovensku.
LONDÝN, Na svete rýchlo rastie počet ľudí, ktorí majú problémy s hmotnosťou.
Tvrdí to analýza britskej organizácie The Overseas Development Institute, ktorá v dôsledku toho predpovedá nárast infarktu, mŕtvice a cukrovky.
Počet dospelých, ktorí trpia nadváhou alebo obezitou, vzrástol podľa prieskumu od roku 1980 do roku 2008 z 250 miliónov na viac ako 904 miliónov.
K väčšine tohto nárastu došlo v rozvojom svete, najmä v krajinách ako Egypt alebo Mexiko. No aj na Slovensku trpí problémami s hmotnosťou viac ako 1,5 milióna ľudí.
Podľa správy môže za takýto nárast meniace sa stravovanie a prechod z obilnín a zŕn na vyššiu spotrebu tukov, cukrov, olejov a živočíšnych produktov.
„Ľudia s vyššími príjmami majú možnosť zvoliť si druh potravy, ktorú chcú,“ povedal podľa BBC spoluautor štúdie Steve Wiggins. „Zmeny v životnom štýle, zvyšovanie dostupnosti spracovania potravín, reklama, to všetko viedlo k zmene stravy.“
K tejto zmene došlo najmä v rozvíjajúcich sa ekonomikách, kde stredná trieda s rastúcimi príjmami žije v mestských centrách a vôbec nešportuje.
Výsledkom je nárast nadváhy a obezity, ktoré by mohli viesť až k problémom, ako sú ochorenia srdca, cukrovka alebo niektoré druhy rakoviny.
Alžbeta II. sa vraj chystá prenechať časť povinností Charlesovi
Britská kráľovná Alžbeta II. sa údajne chystá prenechať časť panovníckych povinností svojmu synovi Charlesovi. Informoval o tom britský denník Daily Mirror, ktorý to označil za historický krok bližšie k novému kráľovi.
Kráľovná, Charles
Kráľovná Alžbeta s princom Charlesom na archívnej fotografii počas pravidelného prejavu v britskom parlamente.
Autor: Reuters, TOBY MELVILLE
Zatiaľ sa zlúčia ich tlačové úrady, takže v budúcnosti všetky tlačové oznámenia týkajúce sa panovníčky a jej syna budú pochádzať z jedného zdroja.
Britský denník poznamenal, že zmeny Charlesa prinútia venovať sa viac záležitostiam spojeným s „funkciou hlavy štátu“ a „prácu s verejnosťou v zastúpení (kráľovnej)“, a to na úkor kampaní pre rôzne organizácie a charitatívne spolky.
Alžbeta II., ktorá v apríli oslávi 88. narodeniny a 6. februára bude na tróne presne 62 rokov, je už teraz druhou najdlhšie slúžiacou hlavou britskej monarchie. Dlhšie vládla len kráľovná Viktória. Šesťdesiatpäťročný princ z Walesu je zase najdlhšie čakajúcim následníkom trónu v britských dejinách.
Daily Mirror tiež informoval, že kráľovná, jej manžel princ Philip a syn princ Charles sa tento rok spoločne zúčastnia na oslavách 70. výročia vylodenia spojencov v Normandii. Kráľovná už ale pravdepodobne nebude cestovať do vzdialených miest a tieto diplomatické misie prenechá práve Charlesovi.
Zdroj z Buckinghamského paláca aj britskému denníku povedal, že kráľovná sa zrejme nenechá zastupovať Charlesom na svojich každodenných stretnutiach s premiérom Davidom Cameronom.
Hrozí ľudstvu ďalšia doba ľadová? Slnko môže nadobro zapadnúť
Aktivita Slnka je najnižšia za posledných 100 rokov.
Vedci varujú, že slnečná aktivita je najnižšia za posledných 100 rokov.
Očakáva sa stav veľmi podobný tomu z roku 1645, kedy bola „mini doba ľadová“ pred dverami.
Uvádza sa, že solárne lúče môžu skutočne prejsť radikálnou zmenou a tiež, že je až 20-percentná šanca, že sa tak naozaj stane. „Som odborníkom v oblasti solárnej energie, ale niečo také som ešte nevidel," uviedol Richard Harrison z laboratória Rutherford v Oxfordshire pre BBC. Ďalej uviedol, že práve táto desivá vízia je dôvodom výskytu chladnejších zím. „Očakávame skutočne chladnejšie zimy aj naďalej, čo môže viesť až k extrému tzv. mini doby ľadovej.“ Lucie Green z UCL verí, že stav sa môže zmierniť zmenou návykov ľudí.
NASA varuje
Mike Lockwood z univerzity Reading uvádza, že výrazne menšie teploty vo všetkých zemepisných šírkach môžu spôsobiť totálny kolaps v prírode. Ďalej upozorňuje, že do 40 rokov je viac než 10-20% pravdepodobnosť, že hrozivá prognóza skutočne nastane.
Minulý rok vydala NASA varovanie, že sa so slnkom niečo „ neočakávane“ reálne stane. Tento rok sa očakáva „solárne maximum“.
Solárny fyzik Dean Pesnell však nesúhlasí s názorom NASA a tvrdí, že očakávame dva vrcholy solárnej aktivity, podobne ako tomu bolo v roku 1989 a 2001. Vysvetľuje jej nástup, priebeh, zafarbenie a jej trvanie 2 roky. Na základe pozorovania z roku 2011 uvádza, že slnečné škvrny sa v danom roku objavili a v roku 2012 ustúpili. Obdobný výskyt sa očakáva v roku 2013 s trvaním do roku 2014. Na záver dodáva, že ak sú Solar Cycle 24 a Solar Cycla 14 dvojičky, tak očakávame spomínaný stav koncom roka 2013 a zopakovanie v roku 2015.“
Babiš končí vo vedení Agrofertu: Ako budúci minister financií sa chce vyhnúť konfliktu záujmu
Budúci minister financií ČR Andrej Babiš.
Šéf českej strany ANO a budúci minister financií Andrej Babiš končí vo vedení svojej skupiny Agrofert.
Dal si sám výpoveď a čaká na vymazanie z obchodného registra. Majiteľom koncernu ale zostáva a ostáva tiež na čele charitatívnej nadácie svojej skupiny. Uviedol to internetový portál iDNES.cz pražských novín Mladá fronta Dnes (MF DNES) s odvolaním sa na informácie, ktoré Babiš zverejnil na svojom blogu.
Babiš si podľa vlastného vyjadrenia sám napísal výpoveď preto, aby sa ako budúci šéf českého ministerstva financií nedostal do konfliktu záujmov. Dodal, že jeho meno zmizne zo všetkých registrov a zbavuje sa aj podpisových práv, členstva v predstavenstvách a dozorných radách.
Jednu funkciu si však chce ponechať, a to členstvo v Dozornej rade Nadácie Agrofert, ktorá prispieva na charitatívne projekty. "Zákon o konflikte záujmov prikazuje odísť z vedenia firiem do 30 dní od prijatia verejnej funkcie, pán Babiš tak urobil v predstihu," uviedol hovorca Agrofertu Karel Hanzelka.
Dozorná rada koncernu zvolí nového šéfa predstavenstva 23. januára. Podľa predchádzajúcich Babišových vyhlásení by sa vedenia firmy mal ujať Zbyněk Průša, ktorý v súčasnosti šéfuje chemičke Deza.
Do impéria Agrofert patrí vyše 200 firiem, ktoré pôsobia najmä v poľnohospodárstve, potravinárskom a chemickom priemysle. Predvlani vstúpila skupina aj do lesníckeho a drevárskeho priemyslu a pôsobí i v médiách. Okrem iných vlastní vydavateľstvo MAFRA, ktorému patria noviny MF DNES aj portál iDNES.cz.
Tento záhadný útvar na Mesiaci mätie odborníkov aj milovníkov konšpirácie.
Na povrchu Mesiaca sa našiel záhadný objekt. Ide o mimozemskú základňu?
Na Google Moon objavili skutočne záhadný útvar. Ide o objekt štvorcového tvaru, na ktorého okraji je sedem svetelných bodiek. UFO fanatici okamžite objekt prirovnali k mimozemskej základni alebo vesmírnej lodi. No objavili sa aj názory, že ide o skrytú mesačnú základňu, kde bývajú ľudia.
Výskumník paranormálnych javov tvrdí, že nejde o podvod. „Je to naozaj tam, nie je to podvrh a netuším, čo to je. Nikdy som nič také v ostatných kráteroch nevidel,“ vyhlásil.
Aj Tech and Gadget News tvrdí, že objekt vyzerá ako veľká vesmírna loď. „Do tohto dňa nebolo podobné zariadenie na Mesiaci ani inej planéte satelitmi alebo prieskumnými vozidlami zaznamenané,“ cituje slová magazínu Sunday World.
Služby Google Moon pracuje na podobnom princípe ako Google Earth a bola založená v roku 2009 na 40. výročie pristátia Apolla 11 na povrchu Mesiaca. Miesto pristátia každej z misií Apollo je uvedený na satelitnej snímke a poskytuje podrobnosti o každej z nich z misií.
Najžiadanejší farmár: Celé týždne mu vyzváňajú žiadostivé nevesty
Roland Geiger z Bádenska Württemburska túžil po doživotnej partnerke. Dnes ale ľutuje toho, akým spôsobom ju začal hľadať.
Do inzerátu so svojím telefónnym číslom totiž napísal, že robí len rastlinnú výrobu a jeho žena sa nebude musieť starať o zvieratá. Miesto driny na farme ju čaká život v modernom rodinnom dome. Geigerov telefón už niekoľko týždňov neprestáva zvoniť a on nie je schopný pracovať.
"Nemôžem sa vôbec pohnúť. Od uverejnenia inzerátu som nič neurobil," posťažoval sa súkromný agronóm. Svoju životnú lásku si pritom skúša hľadať už po druhý raz. Najprv vylepil na bránu pred svoju farmu tabuľku s textom "Farmár bez zvierat hľadá manželku". Na túto ponuku sa mu však nijaká gazdinka neozvala.
Ako náhle však skúsil miestnu tlač a inzerát v nej, začali sa ozývať stovky žien. Dopustil sa ale veľkej chyby. Do inzerátu uviedol svoje telefónne číslo. Od rána do večera tak nemá v dome pokoj pre neustále vyzváňajúci aparát.
"Je ich tak moc, že som sa rozhodol, že všetky staršie záujemkyne rovno vyradím. A než sa stretnem s tými mladými, asi nebudem môcť týždne pracovať," tvrdí 65-ročný poľnohospodár.
Geiger je majiteľom dvadsiatich hektárov pôdy, niekoľkých traktorov a farmárskeho domu. "Celé dni sa preberám záujemkyňami a triedim ich," dodal.
Straty za milióny, zmätená príroda: V Bulharsku namerali 25,8 °C!
Rozmary jarného počasia postihli Balkán uprostred zimy, v Srbsku dnes namerali v niektorých častiach krajiny 18 stupňov Celzia.
V bulharskom meste Veliko Tarnovo severovýchodne od Sofie sa v nedeľu teplomer vyšplhal až na 25,8 stupňa Celzia. Kým v mnohých regiónoch už dva mesiace čakajú na výdatnejšie zrážky, chorvátske mesto Split sa muselo v nedeľu v krátkom čase vyrovnať so 45 litrami zrážok na meter štvorcový.
Všetky lyžiarske strediská v regióne sú buď zatvorené, alebo len čiastočne otvorili zjazdovky s umelým snehom. Sarajevské noviny Dnevni avaz uviedli, že ide o najteplejšiu zimu v dejinách Bosny a Hercegoviny.
Rumunské lyžiarske strediská zaznamenávajú každý deň straty za milión eur, uviedla tlačová agentúra DPA. V bosnianskom meste Doboj rozkvitli kvety parumančeka, ktoré sa zvyčajne objavia až o niekoľko mesiacov. Roľníci sa obávajú o úrodu, pretože už rozkvitli ovocné stromy.
Slováci, buďte vďační, že nie ste na mieste týchto ľudí: Netušíte, o akú neuveriteľnú vec sa dá prísť!
Na gigantickom displeji zvyčajne premietajú miesta pre turistov.
Niektoré veci nám prídu úplne prirodzené až do chvíle, kým o ne neprídeme. Kritická situácia nastáva, keď sú ohrozené aj posledné zvyšky normálneho života.
LED displej na námestí Tiananmen v Pekingu zobrazuje vychádzajúce slnko. Znečistenie ovzdušia v čínskom hlavnom meste dosiahlo počas januára novú, ohromujúcu hranicu.
Tí, ktorí napriek smogu stále chceli vidieť aspoň kúsok slnečného svetla sa mohli zhromaždiť na námestí. Na veľkom LCD displeji tam pre nich premietali veľkolepý východ slnka na videu. Podľa informácií World.time.com nešlo o jednorazovú záležitosť.
David Cameronpred hodinou
LONDÝN - Veľká Británia od apríla nebude poskytovať nezamestnaným imigrantom z iných členských krajín Európskej únie príspevky na bývanie. Uviedli to dvaja predstavitelia britskej vlády. Mesačné dávky v nezamestnanosti sú vo výške od 270 eur, prídavky na bývanie sa však môžu vyšplhať na 1 000 eur.
Minister práce a dôchodkového systému Iain Duncan Smith a ministerka vnútra Theresa Mayová konštatovali, že konajú po tom, ako dôkazy ukázali, že britských zamestnancov vytláčajú migranti. Predstavitelia EÚ však už skôr obvinili vládu Davida Camerona z toho, že robí paniku v otázke imigrácie v rámci Európskej únie.
Od apríla noví imigranti z Európskej únie nebudú môcť dostať dávky v nezamestnanosti známe ako príspevok uchádzačom o zamestnanie, ani príspevky na bývanie, uviedli Smith a Mayová. "Od začiatku apríla úplne zrušíme oprávnenie na príspevky na bývanie pre túto skupinu (uchádzačov o zamestnanie z EÚ)," napísali ministri v článku pre denník Daily Mail.
Cameronova vláda sa snaží čeliť popularite britskej Strany nezávislosti (UKIP) sprísnením pravidiel v oblasti prisťahovalectva a sociálnych dávok. Prieskumy verejnej mienky ukazujú, že imigrácia je pre britských voličov jedným z najväčších zdrojov obáv. Predstavitelia podnikateľov však upozorňujú, že ťažko nachádzajú nízko kvalifikovaných zamestnancov, aby pracovali na takých slabo platených pozíciách, aké často obsadzujú prisťahovalci.
Toto je on! Príbeh bezdomovca, ktorý geniálne zahral na klavíri, je neuveriteľný
Jiří alias George prespáva v kroví a zarába si hraním na ulici.
Toto je on! Bezdomovec Jiří (48), ktorý zahral na klavíri ako profesionál, žije na ulici už 15 rokov.
Život Jiřího Hladila, ktorého všetci známi volajú George, žije na ulici dlhých 15 rokov. „Viem hrať na 48 hudobných nástrojoch. Moj otec hral v cirkuse Humberto na saxofón. Naskôr som sa začal učiť hrať na gitaru, potom na mandolínu, bendžo a tak ďalej. Začal som v troch rokoch. Chodil som do ľudovej školy i na konzervatórium,“ spomínal pre český denník Blesk talentovaný bezdomovec.
Poprosil opitého bezdomovca, aby mu zahral klasiku: To, čo si následne vypočul, ho dostalo!
Okrem konzervatória sa stihol vyučiť aj za leteckého mechanika. „Pracoval som v Aero Vodochody. Mal som dorobiť trúbky, ale pokazil som to o dve desatiny. Poplietol som si plániky a tam ide o presnosť. Vyhodili ma,“ povedal. Odvtedy sa mu nedarilo. „Hral som pod Rudolfom Rolkom, pod Svobodom, ale videl som zle na noty, tak ma z orchestru vyhodili,“ vysvetľoval George.
Tento pán by posadil na zadok aj profesionálnych umelcov z filharmónie.
Jiří alias George prespáva v kroví neďaleko pražskej Letnej a zarába si hraním na ulici. „Stále sa snažím nájsť prácu, ale nikde ma nechcú. Som dosť chorý. Mám problémy so srdcom, žalúdkom a pankreasom,“ dodal.
Talentovaný bezdomovec ohúril pred pár dňami svojou bezchybnou hrou. Študent konzervatória Jiří Trtík dal tulákovi 20 Kč (70 centov) aby zahral nejakú klasiku. Talentovaný George spustil profesionálnu hru, za ktorú by sa nehanbili ani profesionáli.
Nová nádej pre Schumachera? Záchranári našli, čo dávalo šampiónovi silu
GRENOBLE - Tri týždne po vážnej nehode bývalého nemeckého jazdca F1 Michaela Schumachera počas lyžovačky v Savojských Alpách sa podarilo horským záchranárom objaviť pod snehom jeho talizman. Náramok z korálok pochádzajúci z Tibetu nosil sedemnásobný svetový šampión na ruke celý život a veril v jeho zázračnú moc.
Pri páde na zjazdovke Schumacher magický talizman Shamballa stratil. Jeho manželka nechala prehľadať sanitku i vrtuľník, v ktorom ho transportovali do nemocnice v Grenobli, dokonca nechala vypísať i odmenu pre toho, kto náramok objaví. Až po 21 dňoch ho podľa rozhlasovej stanice France Blue Isere našli členovia horskej služby v Meribeli hlboko pod snehom v mieste, kde slávny pilot utrpel vážne zranenia. Šéf stanice Lépold Strajnic pre nemecký Bild dodal, že záchranárom pomohol pri pátraní skener.
Najúspešnejší pilot v dejinách "efjednotky" so siedmimi titulmi a 91 triumfami utrpel v nedeľu 29. decembra pri lyžiarskom úraze vážne zranenia hlavy a musel podstúpiť dve operácie. Pri druhej mu odstránili väčší hematóm a zmiernili tak tlak na jeho mozog. Lekári uviedli Schumachera do umelého spánku, aby telo lepšie zvládalo traumatický stav. Jeho stav je podľa manažérky Sabiny Kehmovej stabilizovaný, no naďalej kritický. Kedy by mohli nemeckú legendu F1 prebudiť, zostáva stále nejasné.
Nie, toto nie je efekt spôsobený vodkou: V Moskve sa zjavili tri slnká!
V uliciach Moskvy mohli pozorovať zaujímavý efekt.
MOSKVA - Aj keď Rusko je v istom zmysle považované za krajinu neobmedzených možností, rovnako ako Amerika, zdá sa, že sa tu dobre darí aj zriedkavým fenoménom. Istému Moskovčanovi sa počas rannej cesty podarilo zachytiť hneď tri slnká, hoci je dokázané, že hviezda, okolo ktorej obiehame, je len jedna.
"Dnes (19. januára 2014 v dopoludňajších hodinách), keď som šiel na metro, som videl podivný efekt okolo Slnka a rozhodol sa nahrať ten optický jav na moju videokameru. Teplota vonku je -20 stupňov Celzia," uviedol užívateľ melkiy na portáli liveleak.com.
Ide o tzv. parhélium. ktoré vzniká lomom lúčov svetla prechádzajúceho bočnými stenami ľadových kryštálikov v tvare doštičiek a už v minulosti sa ním zaoberali takí učenci ako Aristoteles, Artemidorus či Descartes.
Juhovýchod Francúzska sužujú povodne: Rekordné zrážky už majú dve obete
Z oblasti na juhovýchode Francúzska, ktorú zasiahli záplavy, už letecky evakuovali 155 osôb. Povodne si vyžiadali aj obete na životoch.
Francúzsko sužujú záplavy už od dlhšiu dobu.
Pri záplavách na juhovýchode Francúzska zomreli dvaja ľudia a jedna osoba je nezvestná. Viac ako 150 ľudí bolo letecky prepravených do bezpečia a 4-tisíc domácností je bez prúdu, oznámila to BBC.
Podľa francúzskych úradov sú v oblasti rekordné zrážky. "Situácia je veľmi znepokojujúca a dnes v noci sa nezlepší," povedal na tlačovej konferencii miestny zastupiteľ Laurent Cayrel.
Predpovede počasia počítajú s ďalším dažďom. Z najhoršie zasiahnutých oblastí bolo do nedeľňajšieho večera letecky evakuovaných 155 ľudí. Naďalej pokračujú evakuácie obyvateľov lodí.
V prímorskom letovisku Nice od štvrtkového večera spadlo 100 milimetrov zrážok. Bežný priemer za celý január je pritom 85 milimetrov. Do oblasti zasiahnutej povodňami by mal v pondelok ráno pricestovať predseda vlády Jean-Marc Ayrault.
Lepšia navigácia, plynulé videohry: Čo všetko prinesú 4G siete?
Mobilný svet sa výrazne mení - na Slovensko prichádza rýchla sieť štvrtej generácie a nový operátor.
Pohodlnejšie: V 4G sieťach uskutočníte plynulejšie a vo vyššej kvalite videohovory prostredníctvom Skypu a rýchlejšie si stiahnete maily, hudbu aj video.
Zmena infraštruktúry: Budovanie siete novej generácie 4G/LTE vyžaduje veľké investície do infraštruktúry a nových vykrývačov - aj preto sa s ňou u nás nikto neponáhľal. 4G modem: Rýchla mobilná sieť nie je určená len pre telefóny, ešte viac ju možno ocenia tí, ktorí využívajú mobilný internet vo svojich notebookoch a tabletoch. Rýchle telefóny: Na našom trhu ich zatiaľ nie je veľa, v tomto roku by sa situácia mala výrazne zmeniť.
O 4G, respektíve LTE sieťach, sa hovorí čoraz viac. Doteraz sme ich však mohli len závidieť používateľom z technologicky pokročilejších krajín. Je síce pravda, že spoločnosť O2 ich aj u nás už nejaký čas skúša, no na veľmi malej ploche.
4G naostro
Prvým operátorom, ktorý ju u nás spustil na rozsiahlejšom území v ostrej prevádzke, sa koncom minulého roku stal T-Mobile. LTE siete by v našich končinách už v priebehu tohto roku mohli zásadne zmeniť spôsob využívania smartfónov. Pred pár dňami sa k budovaniu rýchlych mobilných sietí novej generácie vyjadril aj ďalší slovenský operátor - Orange.
Ten vyhlásil, že komerčnú prevádzku 4G sietí spustí ešte v prvom polroku tohto roku. Orange získal optimálnu kombináciu frekvencií vo všetkých pásmach, takže má k dispozícii kombináciu 2 x 10 MHz vo frekvenciách v pásme 800 MHz, 2 x 30 MHz v pásme 2 600 MHz a 2 x 20 MHz v pásme 1 800 MHz. Podobne je to aj v O2.
Táto spoločnosť k rozširovaniu 4G pristúpi, rovnako ako ďalší operátori, až v najbližších mesiacoch, pričom v nedávno ukončenej aukcii frekvencií získala frekvencie v pásmach 800 a 1 800 MHz. A prečo tak zdôrazňujeme rôzne frekvenčné pásma? Tie sú veľmi dôležité jednak pre šírku pokrytia, a teda dostupnosť siete, jednak pre rýchlosť.
Frekvenčné spektrum 800 MHz je z hľadiska rozširovania siete pravdepodobne dôležitejšie než pásma vo vysokých frekvenciách, pretože umožňuje lepšie pokrytie v budovách a vo vidieckych oblastiach, pravda, za cenu nižšej prenosovej rýchlosti. Aby sme boli konkrétnejší - súčasné LTE siete v pásme 800 MHz umožňujú maximálne rýchlosti približne 70 Mbit/s a 4G siete v pásmach 1 800 MHz a 2 600 MHz rýchlosti do 150 Mbit/s.
Práve rýchlosť je najväčšou devízou mobilných sietí novej generácie - sťahovať dáta v nich možno prakticky rovnako rýchlo ako pri kvalitnom optickom pripojení na domácom počítači. Presnejšie - 4G/LTE sieť Telekomu fungujúca v pásme 1 800 MHz ponúka maximálne teoretické rýchlosti na úrovni 73 Mbps pre download (sťahovanie dát) a 23 Mbps pre upload (posielanie dát).
To znamená, že smartfón bude možné využiť aj na sťahovanie filmov a súborov s veľkosťou rádovo stoviek megabajtov bez toho, aby musel byť v dosahu nejakého wi-fi hotspotu. Aukcia nových frekvencií priniesla ešte jednu významnú zmenu - pribudne štvrtý operátor. Stala sa ním spoločnosť Swan, ktorá v aukcii frekvencií vydražila najmenej - získala dva 15 MHz bloky v pásme 1 800 MHz.
Svoju sieť by chcela spustiť v septembri. Plnohodnotný internet vďaka 4G sieťam konečne prenikne aj do multimediálnych systémov áut, umožní dokonalejšie navigovanie, plynulé videohovory a premení interiér vozidla na skutočnú mobilnú kanceláriu - samozrejme, nie hneď, ale postupom času.
Amazon k vám pošle tovar skôr, ako si ho objednáte
Nová technológia má skrátiť dodacie lehoty pri objednanom tovare.
SEATTLE, Už druhý deň sedíte pred ponukou Amazonu a prezeráte si nové notebooky. Kým sa ešte stále rozhodujete, či si objednáte tú peknú Toshibu, Amazon už môže baliť škatuľu a presúva ju bližšie k vám. Do niektorého zo svojich skladov či do depa špedičnej spoločnosti.
Amazon si nechal patentovať technológiu, ktorá môže veľkým internetovým predajcom zaistiť rýchlejšie spracovanie objednávok a skrátiť dodacie lehoty. Expertný systém sleduje správanie spotrebiteľov a tok objednávok, aby predvídal, čo sa udeje v najbližších hodinách či dňoch.
Priebežne tak tvorí stratégiu posúvania tovaru z miesta na miesto, aby bol čo najbližšie ku kupujúcim. Berie do úvahy ich aktivitu pri prehliadaní ponuky, zoznamy želaní, predchádzajúce objednávky či objednávky priateľov.
Naložiť skôr, ako príde objednávka
Kým doposiaľ prebiehali podobné aktivity podľa pozorovaní pohybu tovarov cez sklad, nová technológia sa zameriava na jednotlivých zákazníkov.
Vďaka tomu by už čoskoro nemuseli brať ohľad na to, či sa tovar nachádza na centrálnom, alebo miestnom sklade.
Plán však zachádza o čosi ďalej. Mnohé z tovarov by nemuseli stáť na sklade, ale mohli by sa dynamicky presúvať do depa špedičnej spoločnosti, s označením mesta pre doručenie.
Meno a adresa by sa pripísali v priebehu dňa, v dobe rozvozu. Tovary by sa tak mohli k rukám zákazníkov dostať ešte v deň objednávky či dokonca v priebehu niekoľkých hodín.
Takúto službu ponúkajú najväčší z predajcov iba v niekoľkých mestách, kde majú rozsiahle sklady so širokou škálou sortimentu.
Tovar do hodiny?
Doručiť tovar čo najrýchlejšie, je výzvou, ktorá pomáha odlíšiť šikovnejších internetových predajcov od tých menej schopných. Aj keď sú skôr presúvačmi škatúľ, doplnkové služby a rýchlosť doručenia môžu zohrať veľkú úlohu v tom, kde spotrebiteľ svoj nákup uskutoční.
Firmy si to uvedomujú a v posledných dvoch rokov spravili mnoho pre to, aby potlačili prestoje i váhanie svojich zákazníkov.
Pomyslenie na to, že po kliknutí do hodiny zaklope na dvere poslíček s objednaným tovarom, je totižlákavé.
Najmodernejšiu mobilnú sieť môže využívať každý, kto sa nachádza v lokalite, ktorú pokrýva. Treba na to vlastniť zariadenie, teda smartfón, tablet alebo modem s podporou 4G/LTE sietí.
Na to myslite hlavne vtedy, ak plánujete výmenu mobilu - na našom trhu totiž ešte stále prevládajú modely, ktoré touto vymoženosťou nedisponujú, takže sa uistite u predajcu, či zvolený typ 4G/LTE podporuje. To však ešte nie je všetko.
V telefóne treba mať kompatibilnú SIM kartu, označovanú ako USIM, a mať aktivovaný dátový balíček s podporou 4G/LTE. Majitelia mobilov, ktorí vlastnia zariadenia nepodporujúce najrýchlejšie mobilné siete, sa nemusia báť - 4G/LTE sieť funguje paralelne s ostatnými sieťami, takže zmenu nijako negatívne nepocítia a tí, čo vlastnia zariadenia s podporou LTE, môžu využívať aj existujúce siete staršej generácie, takže nebudú mať žiadne problémy ani tam, kde zatiaľ k dispozícii nie je.
Má iba 16 rokov a je najmladším človekom, ktorý peši došiel na Južný pól
Lewis Clarke (16) sa zimy nebojí. Ako sám povedal, je človekom, ktorý uprednostňuje sneh pred horúčavami. Cesta na Južný pól mu však dala zabrať.
Lewis Clarke (16) zdolal peši Južný pól.
Šestnásťročný Lewis Clarke z Bristolu sa stal najmladším človekom, ktorý došiel na lyžiach na Južný pól. Na ceste dlhej okolo 1100 kilometrov strávil takmer 50 dní, informovala BBC.
Clarke sa netajil tým, že sa chce dostať do knihy rekordov ako najmladší človek, ktorý doputoval na Južný pól. Jeho cesta od pobrežia na pól začala 2. decembra, dva týždne po jeho 16. narodeninách a skončila v sobotu.
V priemere tak denne na lyžiach strávil osem hodín a prešiel 29 kilometrov. Pri svojej ceste musel bojovať s teplotami okolo -40 stupňov Celzia a vetrom s rýchlosťou 193 kilometrov za hodinu.
Lewis vyhlásil, že medzi problémy, ktoré ho na ceste stretli, patrili pľuzgiere, kašeľ spôsobený vysokou nadmorskou výškou a zlomené lyže. Zima ho vraj z miery nevyviedla, pretože je typ človeka, ktorý nosí šortky aj v zime a dáva prednosť snehu pred horúčavou. Priznal však, že to bolo oveľa ťažšie, než si myslel.
Lewis pokoril rekord, ktorý držala Kanaďanka Sarah McNairová Landryová. Tá prešla rovnakú trasu v čase, keď mala 18.
Zlodeji ukradli osobné údaje každého druhého Juhokórejčana
Osobné dáta približne 20 miliónov ľudí si od zlodejov kúpili juhokórejské marketingové firmy.
Šéfovia kartových spoločností sa verejne ospravedlnili.
SOUL. Osobné dáta takmer každého druhého Juhokórejčana unikli z databáz troch firiem, ktoré poskytujú kreditné karty. Mená, čísla sociálneho poistenia či detaily o kreditných kartách 20 miliónov ľudí zlodeji následne predali marketingovým spoločnostiam.
Dáta podľa BBC ukradol technik z firmy Korea Credit Bureau, ktorá pre kartové spoločnosti vyhodnocuje bonitu klientov.
Rozsah úniku sa podarilo odhaliť až po tom, ako úrady zatkli technika, ktorý nezašifrované dáta skopíroval na USB kľúč. Poskytovatelia kariet sa o úniku údajov dozvedeli, až keď ho začali vyšetrovať úrady. Okrem zlodeja úrady zatkli aj manažérov marketingových firiem, ktoré si dáta kúpili.
Šéfovia troch kartových firiem sa za únik verejne ospravedlnili a kórejský finančný regulátor už verejne vyhlásil, že firmy budú musieť zákazníkov uhradiť všetky škody spojené s únikom osobných údajov.
Nová technológia by mohla zmeniť svet mobilnej elektroniky.
SAN FRANCISCO, Vytiahnete z vrecka mobil, ktorý na prvý pohľad vyzerá ako všetky ostatné. No vo chvíli, keď naň dopadnú prvé svetelné lúče, začne zbierať energiu. Zároveň nadviaže dátové spojenie s internetom cez modernú Li-Fi sieť.
Revolučná technológia Michelin EverGrip, ktorú predstavil francúzsky pneumatikársky gigant v Detroite, má aj po odjazdení desiatok tisícov kilometrov ponúkať vlastnosti ako nový plášť.
Michelin Premier EverGrip
Tajomstvom pneumatík s technológiou EcerGrip sú drážky, ktoré sa pri znižovaní hĺbky dezénu postupne rozširujú. O odolnosť proti opotrebeniu sa zas postará extrémne vysoký podiel prírodnej siliky a slnečnicového oleja.
V súčasnosti sa výrobcovia nepredbiehajú v životnosti ich produktov. Cieľom je, aby ste použitý tovar vymenili čo najskôr za nový. Koncern Michelin však ide tak trochu proti prúdu. V Detroite predstavil pneumatiku, ktorá by mala zabezpečiť bezchybné jazdné vlastnosti až do 60 000 míľ, teda približne 100 tisíc kilometrov.
Nová technológia EverGrip celoročných plášťov Michelin Premiér síce počíta so znižovaním hĺbky dezénu v dôsledku opotrebenia, no tento úbytok nahradzuje postupným rozširovaním drážok. Tie majú teda tvar akéhosi obráteného klinu. Čím sú nižšie, tým sú širšie. To zabezpečí dostatočný odvod vody aj pri opotrebení dezénu vonkajšieho plášťa.
Je to čosi podobné ako technológia zimných pneumatík Michelin s lamelami Y, ktoré sa po zodraní určitej časti dezénu rozdvoja, čím sa ich počet zdvojnásobí. Aby mali pneumatiky Premier dostatočnú priľnavosť v širokom spektre teplôt a tiež odolnosť proti opotrebeniu, bude ich gumová zmes obsahovať extrémne vysoký podiel siliky a slnečnicového o­leja.
Pneumatiky Premiér A/S EverGrip uvedie Michelin na severoamerický trh v apríli. Dostupné budú v prvej fáze v 32 profiloch od 185/65 R15 až po 245/45 R18. V priebehu roka by sa mali dostať aj do Európy a Ázie. Ich cena je zatiaľ zahalená tajomstvom, no Michelin tvrdí, že budú len mierne drahšie ako bežné plášte.
Chutné párky? Pozrite si, aký je rozdiel medzi lacnými a kvalitnými
Kvalitný párok obsahuje aspoň 50 percent mäsa. Lacnejší je vyrobený z mäsového separátu a až pätinu zloženia tvorí voda.
Aké ďalšie suroviny v sebe okrem vody a mäsa skrýva obľúbený výrobok? Viete, aký je rozdiel medzi párkom „za babku“ a tým kvalitnejším?
Dôležité je, aký druh mäsa výrobca použije. Či ide o mäso s veľkým podielom svaloviny, alebo omastné mäso.
Ide o rozomleté odrezky a zvyšky mäsa. Separát sa získava aj drvením kostí, keď sa spracuje na mäsovú pastu.
Donedávna sa pridávala sója, tá však negatívne ovplyvňuje chuť. Teraz sa dávajú živočíšne bielkoviny, sušená krvná plazma z bravčovej krvi či prášok z bravčovej kože.
Zabezpečuje šťavnatosť a pružnosť mäsa.
DUSITANOVÁ SOLIACA ZMES
Zmes soli a dusitanu sodného E250 konzervuje, ochucuje a zabezpečuje ružovú farbu údenín.
Soli kyseliny fosforečnej E450, E451, E452 zadržiavajú vodu vo výrobku. Vysoké dávky odvápňujú telo, preto je stanovený limit 5 g na kilogram údenín.
Používa sa buď v prírodnej forme, alebo vo forme extraktov.
Na zvýraznenie chuti sa používajú glutamány E621, hroznový cukor alebo aróma.
KOŽE, ŠĽACHY, TUK
Do párkov však môžu pomlieť aj tzv. náhrady mäsa – kože, šľachy a tuk. Na ich spojenie treba zahusťovadlá, stabilizátory, farbivá, arómy. Ako tuk sa používa slanina, bravčový bôčik, masť.
Zvyšujú stabilitu výrobku. Pridával sa cukor, múka. Dnes zemiakový škrob, vláknina, maltodextrín, laktóza.
Je to prirodzený enzým, ktorý sa získava fermentáciou z baktérie Streptoverticilium mobarense. Predlžuje trvanlivosť výrobku, zlepšuje jeho kvalitu.
Prírodné črievko sa vyrába z kolagénu. Umelé črievka sa vyrábajú z celulózy alebo plastu a pred jedením sa musia odstrániť.
KVALITNÝ PÁROK
prírodné črievko < 1 %
dusitanová soliaca zmes 1,5 %
korenie 4 %
voda 16 %
mastné mäso 28 %
mäso 50 %
LACNÝ PÁROK
umelý obal 1 %
koreniaca zmes 1,5 %
pridané bielkoviny 2 %
sacharidy, škrob 5 %
voda 23 %
kože, šľachy, tuk 24 %
mäsový separát 42 %
Odborníčka radí: Čo najlepšie zaberá na problémy s imunitou?
Zimný čas dá obvykle našej imunite pekne zabrať. S novým rokom prichádza nielen čas nových predsavzatí, ale aj chorôb a chrípkových epidémií. Ako sa jej najlepšie ubrániť a ako najúčinnejšie podporiť svoju celkovú imunitu vám poradí imunologička, MUDr. Daniela Šafčáková.
Hygiena tvorí základ
Nielen počas celého roka, ale najmä počas období, kedy je vyššia pravdepodobnosť ochorenia na niektorú z chorôb, je potrebné dodržiavať správnu hygienu. Potvrdzujú to aj slová odborníčky na imunitu, MUDr. Daniely Šafčákovej: „V rámci prevencie chrípky stále platí zásada častého umývania rúk. Najviac vírusov sa totiž prenáša práve takýmto spôsobom, dokonca častejšie než priamo inhalačne,“ vysvetľuje špecialistka. V čase chrípkovej epidémie by ste si preto mali dávať pozor na čisté ruky a rovnako sa strániť priestorov s veľkým množstvom ľudí.
Antibakteriálne mydlo aj rukavice
Pomôcť si môžete aj tým, že budete mať vždy po ruke vreckové balenie antibakteriálneho mydla alebo antibakteriálne obrúsky. Počas zimy zabijete dve muchy jednou ranou aj vtedy, ak budete nosiť obyčajné rukavice. Nebude vám zima a navyše sa nebudete priamo rukami dotýkať znečistených plôch (kľučiek, držiakov v MHD, rúčok na nákupných košíkoch, a pod.), na ktorých sa najviac koncentrujú baktérie.
Otužovanie a čo najviac ovocia a zeleniny
A aké sú zásady prirodzeného posilňovania imunity? Imunologička radí predovšetkým: „Bežné otužovanie, sauna, zimné športy, brániť sa ale podchladeniu. Zo stravy platí surové ovocie a zelenina, akékoľvek, pokiaľ je možné a pacient nie je peľový alergik, tak med a propolis, no nie v teplom nápoji,“ zdôrazňuje MUDr. Daniela Šafčáková, z imuno-alergologickej ambulancie Alersa v Košiciach. Podľa odborníčky teda nie je vymedzený konkrétny druh ovocia či zeleniny, ktorý by mal na posilnenie imunity zvlášť špecifický význam. Ide skôr o to, aby bolo organizmu dodané dostatočné a vyvážené množstvo všetkých minerálov a vitamínov. A preto je potrebné jesť rôzne druhy týchto zdravých plodov v čo najväčšom množstve.
Sú vhodné aj výrobky z lekárne?
Asi to poznáte. Prídete do lekárne a chcete si kúpiť niečo na imunitu. Lekárnička, či lekárnik však majú v ponuke veľké množstvo produktov. Ako si vybrať a čo ju dokáže naozaj posilniť? Radí odborníčka na slovo vzatá, MUDr. Daniela Šafčáková: „Používanie rastlinných imunomodulancií a kolostra je vhodné, zvlášť u detí a starších ľudí, prípadne ľudí s chronickými ochoreniami. Na trhu sú v predaji aj kombinované preparáty imunoglukánu, probiotík a prebiotík. Sú veľmi vhodné, ale cenovo drahšie,“ vysvetľuje imunologička to, ako si v lekárni vybrať z haldy ponúk takú, ktorá vám skutočne pomôže zlepšiť stav obranyschopnosti vášho organizmu.
Na imunitu treba myslieť dlhodobo
Lekárka tvrdí, že ak sa o vašu imunitu nestaráte dlhodobo, tak po vypuknutí choroby už toho veľa nezachránite, dokonca ani tým najkvalitnejším a najdrahším prípravkom z lekárne. „Všetky preparáty na trhu sú slušné, avšak základ je tieto preparáty užívať preventívne a hlavne dlhodobo počas zimy. Jednorazové a krátkodobé použitie nemá žiadúci efekt,“ varuje MUDr. Daniela Šafčáková.
A čo enzymatické prípravky?
V lekárni dostanete na podporu imunity aj produkty s enzýmami, ktoré sú však o niečo drahšie ako bežné prípravky. „Známy enzýmový preparát je výborný produkt, ale jeho využitie v imunológii je skôr iného charakteru, než ako imunostimulačného. Má aj imunomodulačný charakter, ale rozhodne by som ho v tejto indikácii nepreferovala. Výrobky z imunoglukánu, echinacei a kolostra sú podstatne lepšie,“ radí špecialistka na margo využívania voľno predajných produktov na podporu imunity.
Jedno je isté! Zelenina je zdravá a treba jej jesť čo možno najviac. Ale v akej forme je najzdravšia? Poskytne viac vitamínov surová, alebo až po tepelnej úprave? Odpoveď sa zdá byť jednoduchá – predsa surová. Nie je to však celkom tak. Závisí totiž od druhu zeleniny a obsahu konkrétnych živín, ktoré sa v nej nachádzajú. Ktorú teda variť a ktorú nie?
Surová zelenina – prečo áno, prečo nie?
Súčasný trend podlieha najmä konzumácii čo najväčšieho množstva surovej zeleniny. Tá však nemusí byť pre každého vhodná. Je totiž ťažšie stráviteľná a ľudia s tráviacimi problémami preto môžu po jej zvýšenej konzumácii pociťovať ťažkosti. Na druhej strane sa však zo surovej zeleniny dá najlepšie získať voda a enzýmy. Varením sa tiež ničí vitamín C, ako aj vitamíny skupiny B, preto ak si chcete dopriať tieto vitamíny, mali by ste zeleninu, ktorá ich obsahuje, jesť radšej surovú. Prípadne ju variť len veľmi krátky čas (do 5 min.).
Niekedy je zdravšia varená
Niekomu sa to možno zdá ako paradox, no je to naozaj tak. V niektorých prípadoch je zelenina zdravšia až keď sa uvarí. Tepelným procesom sa z nej totiž uvoľnia živiny, ktoré sú potom v tele lepšie využité. Na varenie je vhodná najmä tvrdšia zelenina, ako napríklad mrkva, či petržlen. Naopak, mnoho druhov zeleniny, ktoré poznáme len vo varenom stave, by ste mali jesť radšej surovú. Platí to napríklad pre dobre známu brokolicu, ale napríklad aj karfiol.
Táto je najzdravšia surová!
Tieto druhy zeleniny vám dodajú najviac živín v prirodzenom surovom stave:
cesnak – táto zelenina sa jedáva surová, no pridáva sa aj do rozličných jedál na dochutenie. Tepelnou úpravou miznú takmer všetky jeho pozitívne účinky, ktoré na ľudské zdravie má. Jesť by ste ho preto mali radšej surový, no nie samotný, pretože jeho chuť je veľmi výrazná a mohol by vám podráždiť žalúdok. Pridajte ho do šalátu, potrite ním hrianku a ak sa ho chystáte použiť do varenia, pridajte ho úplne na koniec, tesne pred dovarením, alebo už rovno do hotového jedla, aby sa účinné látky v ňom nezničili
špargľa – je plná antioxidantov, ktoré ochraňujú vaše telo pred zákernou rakovinou. V surovom stave je bohatou zásobárňou kyseliny listovej, ktorá pomáha činnosti mozgu. Po uvarení sa však zničí, preto by sa mala konzumovať surová. Po umytí tvrdý koniec skrojte, pokrájajte na kúsky a pridajte napríklad do šalátu
brokolica – brokolica by sa mala jesť surová, aj keď väčšina z nás ju konzumuje tepelne upravenú vo forme polievky, či zapekanej pochúťky. Ak z nej však chcete dostať maximum živín, dajte si ju aj surovú. Obsahuje totiž enzým myrozinázu, ktorý má silné protirakovinové účinky. Do šalátu môžete napríklad nadrobno pokrájať jej ružičky
červená paprika – aj tento obľúbený druh zeleniny je lepšie jesť v čerstvom stave. Je totiž bohatá na vitamín C, ktorý sa varením úplne zničí
Varenie naopak prospieva týmto druhom:
mrkva – užitočnejšia je vtedy, keď ju uvaríte. Pri tepelnej úprave sa z nej totiž uvoľňuje betakarotén, ktorý prospieva vašej koži. Najlepšia je varená, ktorú nenakrájate ani neošúpete, len dôkladne vydrhnete a dáte variť v celku
paradajky – obsahujú množstvo lykopénu, ktorý sa lepšie uvoľní pri tepelnom spracovaní a účinne zabraňuje vzniku rakoviny a iných chorôb. Preto je paradajková polievka taká zdravá. Okrem nej vyskúšajte aj paradajkový džús, či omáčku
cibuľa – cibuľa obsahuje flavonoid quercerín, ktorý má protizápalové účinky, chráni pred srdcovo-cievnymi ochoreniami a rakovinou. Tepelnou úpravou sa jeho množstvo zvyšuje. Cibuľu by ste však nemali variť, či smažiť dlhšie než 5 minút
červená repa – tepelnou úpravou sa v repe zvyšuje obsah karotenoidov, ako luteín, a zeaxantín, ktoré chránia zrak. Vynikajúco chutí aj ako ugrilovaná k chudému mäsu
Veľký návrat skrášľujúceho zázraku: Odhaľte fantastické účinky medu!
Hladká pokožka, hebké vlasy a pôžitkárska vôňa – vďaka zázračným účinkom zažíva med ako skrášľujúca kozmetická prísada veľký návrat.
Med je to pravé pre zdravie a krásu pokožky.
Už starí Rimania považovali med za nebeskú medicínu. Používali ho na ošetrenie a upokojenie vysušených a drsných miest na koži. Nesmieme zabudnúť na slávny Kleopatrin kúpeľ z mlieka a medu, ktorým si priekopníčka „beauty“ procedúr udržiavala svoju pokožku hebkú a vláčnu. Práve táto kombinácia je tá pravá pre zdravie a krásu pokožky a nájdete ju v mnohých kozmetických produktoch.
Vzácna materská kašička
Nektár pre včeliu kráľovnú predstavuje taký koncentrát proteínov, stopových prvkov a vitamínov, že jej hmotnosť sa počas prvých troch dní kŕmenia zvýši tisícnásobne. Navyše sa jej vek predlžuje z bežných včelích 40 dní na 5 rokov! Dostatočný dôvod, aby si túto látku vzali pod drobnohľad v kozmetických laboratóriách. Osvedčila sa ako vynikajúci anti-aging prostriedok, ktorý podporuje tvorbu buniek a spomaľuje proces starnutia pleti.
Mäkké pery
Obnovuje a posilňuje
Drsné a popraskané pery? S medovým balzamom na pery budú raz- -dva opäť jemné a mäkké. Je len na vás, či použijete produkt v tyčinke, balzam v tégliku alebo uprednostníte čistý med. Vysoký obsah cukru chráni pred vysúšaním, posilňuje kožnú bariéru a vyživuje pokožku.
Ošetruje a upokojuje
Zimou vysušené ruky? Vďaka vysokej koncentrácii vitamínov a aminokyselín vám uľaví výživný medový kúpeľ: Zahrejte 1 PL olivového oleja, pridajte 1 PL medu. Do misky nalejte teplú vodu a vmiešajte medovo-olejový mix. Ruky si namáčajte 15 minút, opláchnite a ošetrite krémom.
Med obsahuje látky, ktoré podporujú mikrocirkuláciu v krvi.
Vyhládza a spevňuje
Med obsahuje látky, ktoré podporujú mikrocirkuláciu v krvi. Telové krémy s obsahom masla karité a medu revitalizujú a vyhládzajú pokožku. Pripraviť si môžete fantastický medovo- kávový píling na problémové partie, po ktorom bude vaša pokožka ako nová:
Zohrejte 6 PL medu a primiešajte za hrsť čerstvo pomletej zrnkovej kávy. Naneste na partie s celulitídou a dôkladne vymasírujte. Nechajte pôsobiť 5 minút a opláchnite vlažnou vodou.
Šampóny a kondicionéry s materskou kašičkou dodávajú poškodeným vlasom potrebné lipidy a aminokyseliny, vracajú im zdravú pružnosť, hebkosť a lesk. Vyskúšajte fantastickú domácu masku na vlasy, ktorá im dodá výživu a pôsobí aj proti vypadávaniu vlasov:
1 PL medu zmiešajte s 1 žĺtkom a 2 PL tekvicového oleja. Vmasírujte do pokožky a potom aj do dĺžok vlasov. Hlavu prikryte fóliou a nechajte pôsobiť aspoň 15 minút. Umyte jemným šampónom.
Päť najčastejších chýb, ktoré robia ľudia pri nakupovaní potravín
Čudujete sa, že máte plnú chladničku nepotrebných potravín? Alebo ste zistili, že i napriek nákupu nemáte v špajzi nič jedlé? Zrejme robíte pri nakupovaní niečo zle.
1. Do obchodu chodievate raz za týždeň.
Toto robí množstvo ľudí. Raz za týždeň prichádzajú domov s preplnenými taškami a nádejou, že im potraviny vydržia ešte celý týždeň. Priemerný zákazník ich tak nakúpi viac a ešte k tomu s dlhšou trvanlivosťou. Medzi nimi často bývajú spracované potraviny, ktoré už boli upravené tak, aby boli vhodné na konzumáciu, varenie alebo uskladnenie. Do niektorých sa pridávajú chemikálie, farbivá, prísady či konzervanty, len aby vydržali čo najdlhšie.
Nakoniec sa však aj tak ľudia hnevajú, koľko drahých potravín im hnije v chladničke, keďže sa k nim ešte nestihli dostať. Pritom by sa dali niektoré z nich zmraziť, ak človek vie, že ich zje neskôr.
Ak budete chodievať na nákup častejšie a kúpte si vždy menej jedla, ušetríte peniaze a budete mať k dispozícii vždy čerstvé potraviny. Vaše brucho i peňaženka budú šťastné.
2. Nákup nemáte naplánovaný.
Väčšina z vás si starostlivo pripraví zoznam potravín. Ale chybou je, že nemáte premyslené, na prípravu akých jedál ich použijete. Pred tým, než pôjdete do obchodu, si premyslite, čo budete potrebovať na prípravu troch jedál denne po dobu 2-3 dní. Nakúpte si ingrediencie len na týchto 9 jedál. V opačnom prípade môžete prísť domov a napriek tomu, nebudete mať čo jesť.
3. Potraviny nakupujte s plným žalúdkom.
Každý vie, že nakupovanie s prázdnym žalúdkom nie je práve najlepší nápad. Stáva sa však aj pravý opak – nakupovanie, keď sme prejedení. Vtedy totiž máme tendenciu kúpiť v obchode hocičo, len nie nič jedlé. Najlepšie je vybrať si zlatú strednú cestu. Nechoďte do obchodu ani s prázdnym, ani s plným žalúdkom.
4. Nakupujete veľa „zdravých“ konzervovaných potravín.
Obchodníci sa radujú z nových potravinárskych výstrelkov. V regáloch je stovka nových spracovaných potravín, ktoré vyzerajú byť naozaj zdravé, ale v skutočnosti je to len obal. Len preto, že sú „bez lepku“ alebo " organické a prírodné " nemusí nutne znamenať, že sú zdravou voľbou. Držte sa ozajstného jedla, a nie takého v balení, ktoré by prežilo snáď aj bombu.
5. Neviete, kedy sa vo vašom obchode doplňujú zásoby.
Kľúčom k nákupu čo najčerstvejších potravín je vedieť, kedy sa vo vašom obchode dopĺňajú zásoby. Opýtajte sa vedúceho predajne, ktoré dni v týždni prídu zásoby potravín a skúste sa opýtať aj na čas. Nie je nič lepšie, ako si kúpiť čerstvé ovocie a zeleninu, či kvalitný zdroj bielkovín – mäso, ktoré práve pribudlo na regáloch potravín.
Ako sa starať o izbové rastliny v zime: 5 vecí, na ktoré dávajte pozor!
Viete, čo v tomto ročnom období potrebujú vaš izbové kvety, aby sa im darilo?
Aj v zime môžu byť vaše izbové kvety krásne.
Zvlhčujte ich
V miestnostiach prevažuje suchý vykurovaný vzduch, preto rastliny denne postrekujte vodou v rozprašovači.
Utierajte prach
Nedostatok svetla rastlinkám nepridáva a ešte k tomu sa na nich aj usádza prach, ktorý zamedzuje prenikanie svetla. Preto ich častejšie zbavujte prachu vlhkou handričkou.
Čím silnejšie máte pustené kúrenie, o to častejšie rastlinky potrebujú vodu. Hneď ako sa zemina vysuší, rastlinku polejte.
Paprade, fikus a spol. pri vetraní zoberte z prievanu. Keď je vonku mráz, mohli by omrznúť.
Veľké rastliny, ktoré stoja v strede miestnosti, v zime nemajú dostatok svetla, preto by ste ich mali dať čo najbližšie k oknu.
Karfiol so zeleninovou omáčkou
1 kuskarfiol
1 kscibuľa
2 lyžiceolej
1 lyžicapretlak paradajkový
3 dclšťava paradajková
2 lyžičkyškrob
1 lyžičkyzázvor prášok
3 lyžičkypasta papriková pikant
15 minút tepelná úprava
Uvarila som karfiol v slanej vode do mäkka.
Na oleji som jemne orestovala cibiľu pokrajanú na malé kocky, pridala papriku nakrajanu na malé kocky, zaliala šťavou, pridala všetky suroviny, zahustila škrobom rozmiešaným v troške vody. Dochutiť môžte aj podľa seba, ale zazvor dá tomu šmrnc. Ja som použila miesto šťavy domáci kečup z paradajok,cibule,cvikle,jablk a rôznych pochutín, takže to bolo huste a nebolo treba toľko škrobu.
Celé to bolo mierne sladkokyslé a pikantné, pridala som aj čili. Kupované omáčky so zložením..voda, škrob, soľ, cukor.. a nejaka zelenina...sa tomuto nevyrovnajú.
Pomaly pečené diviačie stehno z Cseszneku
600 gstehno diviačie
100 gslanina údená domáca
150 gmasť bravčová domáca
1 - 2 ks podľa veľkostimrkva
1 - 2 ks podľa veľkosticibuľa veľká
400 gzemiaky
5 - 6 strúčikov podľa veľkosticesnak
podľa chutisoľ
podľa chutikorenie čierne čerstvo mleté
podľa chutimajorán
2 - 3 PLhorčica plnotučná
200 - 250 gšampiňóny čerstvé
podľa potrebyvoda
48 hodín minút príprava
na 170/gril 200 °C
Diviačie stehno som očistila od blán, umyla som ho a osušila papierovou utierkou.
Pomocou ostrého noža som ho našpikovala hojne hranolkami údenej slaniny o hrúbke asi 1 cm, ktoré som predtým dala na 10 minút do mrazáka.
Našpikované diviačie stehno som vložila do väčšieho a hlbšieho pekáča, riadne som ho nasolila a soľ som do neho dôkladne vmasírovala rukami.
Okorenila som ho husto čerstvo mletým čiernym korením.
Hojne som ho potrela horčicou.
Posypala som ho majoránom a odložila som ho prikryté marinovať do chladničky na 48 hodín, môže byť aj dlhšie, mäsko sa dobre ochutí a skrehne.
V deň D som očistila zeleninu.
Mäso som vybrala na tanier, v pekáči som rozpustila bravčovú masť, na dno som uložila na hrubo pokrájanú mrkvu a na hrubé klíny pokrájanú cibuľu.
Mäso som dala na zeleninové lôžko,...
...obložila som ho celými zemiakmi,...
...posypala som ho celým cesnakom, už som nesolila, nekorenil, zelenina počas pečenia sa ochutí z mäsa.
Podliala som trochou vody a prikryté som vložila piecť na 4 hodiny do trúby vyhriatej na 170 stupňov C.
Pokrájala som očistené šampiňóny na silnejšie plátky,...
...ktoré som po 1 hodine pridala k mäsu. Môžete použiť aj iné huby podľa vlastného výberu a chuti. Prikryté som dala piecť do trúby na dalšie 3 hodiny.
30 minút pred koncom pečenia som pridala zelenú papriku, ktorá mäso krásne ochutí. Znovu prikryté som vrátila do trúby a počas pečenia som á 1/2 hodinu skontrolovala, preliala výpekom a podľa potreby som podliala malým množstvom horúcej vody.
Pred koncom pečenia som odstránila pokrievku z pekáča, zapla som funkciu gril, zvýšila som teplotu na 200 stupňov C a dopiekla. Mäso som som nechala 20 minút odpočinúť a pokrájala som ho na 0,5 cm silné plátky.
Upečené diviačie stehno som podávala s pečenou zeleninou, ktorá sa s ním piekla, je zároveň vhodnou prílohou. Podávala som s kvalitným suchým červeným vínom. Takto pečené mäso má chrumkavú kôrku, vo vnútri je mäkkučké, šťavnaté, rozplýva sa na jazyku, vdaka marináde a použitej zelenine je vynikajúco ochutené.

References: Súd 
 § 11
 Súd 
 súd 
 súd 
 súd 
 súd 

Súd 
 súd 
 súd 
 súd